Predsednik Pokrajinske vlade Igor Mirović izjavio je da je u protekle dve godine iz pokrajinskog budžeta izdvojeno 150 miliona dinara za projekte u oblastima vodosnabdevanja i zaštite voda, saobraćajne infrastrukture i kulture u opštini Žitište.\nPrilikom današnje posete ovoj opštini, Mirović je obišao Srpski Itebej i Banatsko Karađorđevo. U tim selima su u proteklom periodu, zahvaljujući Pokrajinskoj vladi, realizovane značajne investicije. U Srpskom Itebeju je rekonstruisano sedam ulica i za te namene je izdvojeno 22 miliona dinara. U Banatskom Karađorđevu je sanirana zgrada Doma kulture, a vrednost ovih radova je iznosila 21 milion dinara.\nProšle godine, kako je podsetio Mirović, sredstvima Pokrajinske vlade rekonstruisana je i vodovodna mreža u Česteregu. Ta investicija je vredna 101,6 miliona dinara.\nPročitajte još: Uređuje se kanalska mreža u Stajićevu, vrednost radova 1,5 miliona dinara\n– Razgovarali smo sa građanima i rukovodstvom opštine i utvrdili prioritete za naredni period. Izdvojićemo u pokrajinskom budžetu i sredstva za rekonstrukciju objekta Predškolske ustanove. Imamo dosta posla i moramo više da radimo na pripremi projektne dokumentacije kada je reč o izgradnji vodovodne i kanalizacione mreže i rekonstrukciji ulica i puteva. Važno je da ćemo u narednom periodu mnogo više sredstava izdvajati za manje razvijene opštine. A posebno u Banatu – poručio je Igor Mirović.\nOn je ocenio da se mora još više raditi, dodajući da se manje razvijene opštine moraju osnažiti kako bi mogle da odgovore na zahteve građana.\n– Osnažićemo lokalne samouprave da pripreme projektnu dokumentaciju kako bismo u okviru velikog nacionalnog investicionog plana „Srbija 2025“ mogli da konkurišemo za projekte – rekao je Mirović.\nMitar Vučurević: Prioritet putna i saobraćajna infrastruktura\nOvom prilikom istaknuta je dobra saradnja Pokrajine sa lokalnom samoupravom u Žitištu.\n– Nema naseljenog mesta u opštini Žitište u kojem u prethodne četiri godine Pokrajinska vlada nije imala značajno učešće u rešavanju komunalnih pitanja. Uradićemo sve što je potrebno da život naših građana bude kvalitetniji. Prioritet su nam putna i saobraćajna infrastruktura – kazao je predsednik opštine Žitište Mitar Vučurević.\nTagoviBanatsko Karađorđevo Igor Mirović investicije Mitar Vučurević opština žitište Pokrajinska vlada Srpski Itebej\nMeštani pograničnih sela u žitištanskoj opštini zabrinuti zbog migranata


Siva knjiga - Blic Online\nBrnabić: Jasno sam osudila napad radikala na Zoranu Mihajlović\nPotpuno jasno smo kao Vlada Srbije osudili "napad" članova Srpske radikalne stranke na potpredsednicu Vlade Zoranu Mihajlović, izjavila je premijerka Srbije Ana Brnabić, dodajući da nije smatrala da je potrebno da i posebno i dodatno reaguje na to.\nDodatno smanjenje stopa za obračun plaćanja doprinosa i poreza na zaradu za najmanje 30 odsto, uz uvođenje progresivnog oporezivanja plata, znatno bi rasteretilo privredu, unapredilo poslovni ambijent i oslobodilo sredstva za novo zapošljavanje i investicije, smatraju u NALED-u.\n"SVE STE ISKOMPLIKOVALI" NALED:"Sada investitori mogu da legalizuju i divlju gradnju"\nNALED smatra da je Izmenama Zakona o ozakonjenju objekata iz oktobra 2018. godine postupak ozakonjenja objekata u Srbiji dodatno iskomplikovan, te da je ovo zakonsko rešenje nepravično jer omogućava nesavesenim investitorima da ozakone "divlju gradnju", dok ozakonjenje uskraćuje savesnim kupcima nekretnina u zgradama na kojima se odstupilo od građevinske dozvole.\nKoje preporuke su se našle na NALED-ovom spisku za izmenu propisa namenjenih državi?\nNa predstavljanju Sive knjige Nacionalne alijanse za lokalni ekonomski razvoj (NALED) za ovu godinu, nadležnima je danas upućena 31 nova preporuka za izmenu brojnih propisa u cilju lakšeg poslovanja građana i privrede.\nReforma javne uprave je jedan od ključnih stubova procesa evropskih integracija i sveobuhvatan proces koji treba da unapredi sistem javne administracije u Srbiji, a time i kvalitet usluga koje javna uprava pruža građanima.\nNovinarki "Blica" Danijeli Nišavić specijalno priznanje NALED-a za izveštavanje\nNacionalna alijansa za lokalni ekonomski razvoj (NALED) danas je, povodom predstavljanja jubilarnog 10. izdanja "Sive knjige", uručila specijalno priznanje za doprinos kvalitetnom izveštavanju o reformama novinarki portala Blic.rs Danijeli Nišavić.\nNALED: Ubrzati legalizaciju, ukinuti zdravstene knjižice...\nOd 100 preporuka članova Nacionalne alijanse za lokalni ekonomski razvoj (NALED) za smanjenje birokratije i unapređenje efikasnosti države, ministarstva su prošle godine realizovala svega devet preporuka, piše u "Sivoj knjizi" NALED-a u koje je Tanjug imao uvid.\nSMANJITE POREZE NA ZARADE 10 ključnih preporuka privrednika VLADI\nSrpski privrednici smatraju da su u odnosu na 2016. godinu inspekcijski nadzor i dobijanje građevinskih dozvola poboljšani, a da su nameti, naknade i takse i dalje najveći problemi.\nVučić: Ne znam kakvo čudo može da zaustavi naš rast\nSuficit u budžetu u ovom trenutku iznosi 250 miliona evra, izjavio je danas premijer Aleksandar Vučić. On je ocenio i da je Srbija ušla u period dinamičnog rasta i da ne zna kakvo čudo može da se desi u regionu ili svetu da bi se to zaustavilo.\nVučić danas na promociji Sive knjige NALED-a\nPremijer Srbije Aleksandar Vučić prisustvovaće danas devetoj godišnjoj konferenciji i promociji Sive knjige Nacionalne alijanse za lokalni ekonomski razvoj.\nNaled: Privatna hitna pomoć neophodna\nSrbija bi, pod uslovom da izmeni Zakon o zdravstvenoj zaštiti, pored državne službe Hitne pomoći, mogla da ima i privatnu. Izmenu propisa koja bi to omogućila predložila je Nacionalna alijansa za lokalni ekonomski razvoj u svojoj, petoj po redu Sivoj knjizi.\nČetvrta "Siva knjiga" NALED-a\nSiva knjiga koju priprema i izdaje Nacionalna alijansa za lokalni ekonomski razvoj (NALED) postala je jedan od osnovnih dokumenata koji se koriste u planiranju potrebnih izmena i dopuna zakonskih rešenja i postupaka bitnih za rad firmi.\nMinistarstva koja koče napredak\nMinistri Slobodan Milosavljević, Oliver Dulić, Saša Dragin i Mlađan Dinkić najzaslužniji su što je Srbija pri dnu svetskih lista konkurentnosti. Što je među najgorima u borbi protiv monopola, izdavanju građevinskih dozvola, brzini osnivanja novih firmi... Rame uz rame s njima je i Diana Dragutinović, čije je Ministarstvo finansija najmanje uradilo u Vladi Srbije na uklanjanju administrativnih prepreka i procedura za poslovanje privrede u Srbiji.\nBela i Siva knjiga ministarstava\nOd 2008. godine do danas Nacionalna alijansa za lokalni ekonomski razvoj( NALED), prikupila je nekoliko stotina obrazloženih predloga privrede za ukidanje ili pojednostavljenje birokratskih procedura koje štete poslovanju u Srbiji.


Počela gradnja stanova za bezbednjake u Sremskoj Mitrovici\nIzvor: Radio Televizija Vojvodine, 10.Sep.2019, 04:45\nPotpredsednica Vlade Srbije i ministarka građevinarstva, saobraćaja i infrastrukture, prof. dr Zorana Mihajlović, otvorila je danas radove na izgradnji stanova za pripadnike službi bezbednosti u Sremskoj Mitrovici. Zajedno sa Mihajlovićevom, kamen-temeljac za gradnju 190 stanova vrednih 750 miliona dinara položio je i potpredsednik Vlade i ministar unutrašnjih poslova Nebojša Stefanović.\nMihajlovićeva je tom prilikom istakla da je ovo važan projekat za Vladu Srbije i >> Pročitaj celu vest na sajtu Radio Televizija Vojvodine << da je došlo vreme da se država oduži svim onim ljudima koji su ne samo čuvali našu zemlju, nego i danas brinu o bezbednosti Srbije.\n"Postalo je uobičajeno da svako malo započinjemo radove na nekoj novoj zgradi u nekom drugom delu Srbije. Drago mi je da je Sremska Mitrovica šesti grad u kojem počinjemo gradnju, drago mi je da ćemo u oktobru započeti i u Beogradu, a još mi je draže što će se za godinu dana neki ljudi useliti u svoje nove stanove, pre svega u Nišu i Vranju. Rešavamo stambeno pitanje koje nije rešavano decenijama. Do kraja ove i početkom naredne godine počinjemo izgradnju osam hiljada stanova, a među novim gradovima biće i Sombor, Zrenjanin, Zaječar i Kruševac", rekla je ona.\nMihajlovićeva je dodala da 2014. godine nije bilo moguće govoriti o ovako velikom projektu, ali da je ozbiljnom fiskalnom konsolidacijom i radom i predsednika i Vlade Srbije naša država danas jaka i stabilna.\n"I zato danas možemo da kažemo da ćemo u narednih par godina graditi 20.000 stanova u vrednosti od gotovo 800 miliona evra, a da gradnja prvih osam hiljada stanova vredi oko 300 miliona evra. Srbija je danas stabilna, a vi ste važni jer tu stabilnost održavate, da možemo da se ekonomski razvijamo i da budemo politički i ekonomski stabilni", rekla je ona.\nPotpredsednik Vlade i ministar unutrašnjih poslova Nebojša Stefanović zahvalio je svim pripadnicima vojske i policije.\n"Hvala vam na svemu što ste uradili i što radite za Srbiju. Država će nastaviti da brine o vama", rekao je Stefanović.\nPočela gradnja stanova za pripadnike službi bezbednosti u Sremskoj Mitrovici\nIzvor: NoviMagazin.rs, 10.Sep.2019\nMinistarka građevinarstva, saobraćaja i infrastrukture Srbije Zorana Mihajlović otvorila je danas radove na izgradnji stanova za pripadnike službi bezbednosti u Sremskoj Mitrovici...Zajedno sa Mihajlović, kamen-temeljac za gradnju 190 stanova vrednih 750 miliona dinara, položio je i ministar unutašnjih...


Uvela sam praksu da na sednice odbora dolaze ministri - Istinomer\nhttps://www.istinomer.rs/izjava/uvela-sam-praksu-da-na-sednice-odbora-dolaze-ministri/ 2016-10-10 4 5 0 Skoro istina Istinomer\nAko pogledamo odbore kojima predsedava neki opozicioni narodni poslanik, onda se takođe može reći da ministri ne dolaze redovno. Na primer, na odbor za evropske integracije čiji je predsednik bio Aleksandar Senić iz poslaničke grupe Boris Tadić – Nova demokratska stranka, resorna ministarka Jadranka Joksimović (SNS) je samo tri puta lično predstavila izveštaj o stanju u evropskim integracijama Srbije, ali osim nje niko drugi iz ministarstva to nije radio.\nNarodna poslanica Marija Obradović izabrana je u maju 2014. za predsednicu Odbora za odbranu i unutrašnje poslove na predlog tadašnjeg šefa poslaničke grupe SNS Zorana Babića, sa obrazloženjem da bi, zbog težnje ka što većoj rodnoj ravnopravnosti, bilo dobro da to telo vodi žena. Dve godine kasnije, nakon vanrednih parlamentarnih izbora u aprilu 2016. Obradovićeva je ponovo izabrana za predsednicu ovog odbora. Na to mesto ju je predložila Jasmina Obradović (SNS), rekavši da je „maestralno“ vodila taj Odbor i u prethodnom sazivu i da je dobro da na čelu odbora koji se bavi odbranom bude žena.\nNarodna skupština skupštinski odbori Ministar odbrane Ministar unutrašnjih poslova


On je novinarima posle sesije o medijima, kazao da postoji plan da novi međustranački dijalog uz posredovanje Evropskog parlamenta bude nastavljen 12. i 13. decembra.\nPrema njegovim rečima, vlast je danas predstavila u dijalogu da su mediji savršeni, a da opozicija ne sme da odlazi na državne medije što, kako smatra, nije tačno.\nŽivković je kazao da je evroparlamentarce upitao kako je moguće da mediji budu slobodni kada predsednik jedne vladajuće stranke ima svoju televiziju, a poslanici svoje emisije.\nŽivković je zaključio da je proces demokratizacije nemoguć bez slobodnih medija.\nRekao je i da su Tanja Fajon i Vladimir Bilčik uneli novu energiju u međustranački dijalog, kao i da su danas pre odlaska kod predsednika Aleksandra Vučića, kako tvrdi, bili strogi u proceni da nije ostvareno nista od onoga što je zacrtano, a da su posle toga rekli da se očekuje novi napredak u svim tim oblastima.


Protest u Štrpcu zbog nedavnih hapšenja - Radio Kosovska Mitrovica\n18. March 2022, 16:25\nŽitelji Štrpca mirno su protestovali nezadovoljni najnovijim i ranijim hapšenjem sugrađana i policijskog pretresa kuća i sedišta opštinskog Privremenog organa u toj sredini.\nOkupljeni ispred sedišta lokalne samouprave nosili su transparente “Evropo zašto ćutiš?”, “Naše vam institucuje ne damo”, “Štrpce vam ne damo”, “Ne okrećite glavu”, “Vučiću čuvaj Srbe”.\nPripadnici specijalne policije po nalogu tužilaštva,uhapsili su pre dva dana dve osobe i blokirali sedište Privremenog organa opštine Štrpce.\nPolicija je akciju izvela u sklopu akcije “Brezovica”, zbog sumnji da su bivši oštinski zvaničnici, njihovi saradnici, nekoliko investitora i službenika vlade u Prištini počinili krivična dela zloupotrebe službenih ovlašćenja, primanje i davanje mita.\n“Zahvaljujemo se predsedniku Srbije Aleksandru Vučiću i direktoru Kancelarije za Kosovo i Metohiju Petru Petkoviću na svoj pomoći i podršci. Razumemo sve okolnosti i pristiske kroz koje i naši zvaničnici u Beogradu prolaze i čvrsto smo uvereni da uvek i u svakoj prilici možemo da računamo na podršku naše države Srbije koja će učiniti sve da zaštiti naše legitimne interese. Poručujemo da ćemo se zajedničkim snagama boriti za pravdu, opstanak i život na ovim prostorima”, ističe se u deklaraciji.\n“Naše pravo na život i opstanak na ovim prostorima branićemo našim jedinstvom i upornošću, te da upadi policije i datumi akcija nisu slučajno odabrani”, ističe se u deklaraciji.\n“Istorija će im svakako suditi za svako njihovo nedelo i laž uperenu protiv svojih sunarodnika”, podvlači se u deklaraciji političkih predstavnika Srba, direktora i rukovodioca institucija u opštini Štrpce.


Julka Toskić, diplomirani inženjer zaštite bilja i sertifikovani marketing menadžer, u svojoj dugoj i obimnoj karijeri imala je priliku da radi sa vodećim svetskim brendovima jabuka: Pink Lady®, Modì®, Kiku®, kao i na njihovom predstavljanju srpskom tržištu.\nNakon 15 godina rada na brojnim izazovnim zaduženjima i projektima u jednom od nejvećih agrarnih sistema u srbiji, u septembru 2017. osnovala je AgroBrand, agenciju specijalizovanu za marketing, projekte i konsalting u poljoprivredi. Tokom 2018. radila je na USAID Projektu za konkurentnu privredu, usmerenom ka pripremanju kompanija za zajedničko predstavljanje novim tržištima i ka omogućavanju proizvođačima da izvoze jabuke iz Srbije.\nTakođe je pokrenula osnivanje prve profesionalne biznis asocijacije proizvođača jabuka, Serbia Does Apples, koja sada okuplja 11 kompanija čija ukupna godišnja prozvodnja jabuka sačinjava 1/3 ukupne proizvodnje u Srbiji.\nTokom godina, učestvovala je na brojnim nacionalnim i međunarodnim sajmovima, konferencijama, seminarima i radionicama. Osvojila je nekoliko nagrada, a najdraža joj je nagrada Poljoprivrednog sajma u novom sadu za Najbolju ženu u agrobiznisu, koju je dobila za promociju srpske proizvodnje i tržišta jabuka.


Nečuvena najava derbija italijanskog šampionata.\nItalijanski sportski dnevnik Korijere delo sport našao se na meti osuda zbog korišćenja naslova "Crni petak" uz sliku tamnoputih igrača Krisa Smolinga i Romela Lukakua u najavi fudbalske utakmice izmedu Intera i Rome. Naslov na engleskom jeziku objavljen je podebljanim slovima na naslovnoj strani novina sa slikom dvojice igrača, osudila su oba kluba koja u petak igraju derbi utakmicu.\n- Mediji podstiču rasizam svaki >> Pročitaj celu vest na sajtu SrbijaDanas.com << dan. Ovo je današnje izdanje Korijere delo sporta - komentarisale su antirasističke grupe.\nRojters prenosi da je italijanski fudbal bio pun rasizma, a sam Lukaku je već bio žrtva kada su ga neki protivnički igrači i navijači upoređivali sa majmunom. Prošlog meseca predsednik italijanskog kluba Breša rekao je na marginama sastanka Serije A da je problem napadača Marija Balotelija to što je "crn" i "pokušava da postane beo", što je klub kasnije ocenio kao sarkazam namenjen Balotelijevim kritičarima.\nRanije ove godine, Englez Smolling, koji se pridružio Romi na pozajmici iz Mančester Junajteda, podržao je kampanju za igrače koji bojkotuju društvene medije 24 sata, u znak protesta protiv rasizma.\nNa Apeninima smatraju da oslabljeni Armani i nije mogao više, a hvale igru gostiju i dirigentsku palicu Lorenca Brauna. Strah oko Nedovića....Na Apeninima razočaranje, Armani je u seriji poraza, a sa Zvezdom ne bi trebalo da igraju. Naime, u pet mečeva u Evroligi, u ovoj deceniji, izgubili su isto...


ODRŽANE RADIONICE OECD-A U OKVIRU PRIPREME PUBLIKACIJE “KONKURENTNOST U JUGOISTOČNOJ EVROPI: PERSPEKTIVE POLITIKA 2018” – Garantni Fond Republike Srpske\nODRŽANE RADIONICE OECD-A U OKVIRU PRIPREME PUBLIKACIJE “KONKURENTNOST U JUGOISTOČNOJ EVROPI: PERSPEKTIVE POLITIKA 2018”\nU administrativnom centru Vlade Republike Srpske, dana 16.05.2017. godine su održane radionice OECD-a koji trenutno radi na izradi publikacije “Konkurentnost u Jugoistočnoj Evropi: Perspektive politika 2018”. Republika Srpska je ove godine po prvi put uključena u analizu te OECD u saradnji sa Ministarstvom za ekonomske odnose i regionalnu saradnju od decembra 2016. godine prikuplja neophodne podatke.\nPublikacija je zasnovana na ciljevima utvrđenim „Strategijom Jugoistočne Evrope 2020“ i daće pregled pokazatelja konkurentnosti u šest zemalja: Srbije, BiH (na državnom i entitetskom nivou), BJR Makedonije, Kosova*, Crne Gore i Albanije. Izrada publikacije podržana je od strane Evropske komisije i Savjeta za regionalnu saradnju (RSS) i predstavljaće važan izvor informacija u projektovanju, razvoju i implementaciji politika nadležnih institucija. Takođe, ova publikacija koristiće se i prilikom procjena Evropske komisije tokom izrade Mišljenja o zahtjevu BiH za članstvo u Evropskoj uniji.\nOECD procjene zasnovane su na podacima i indikatorima koji su prikupljeni od nadležnih institucija (kreatora politika), privatnog sektora, predstavnika civilnog društva, kao i određenih regionalnih organizacija za 15 oblasti/dimenzija, definisanih „Strategijom Jugoistočne Evrope 2020“. Predstavnici 21. nadležne institucije Republike Srpske i OECD stručnjaci su na prvoj radionici analizirali procjene stanja konkurentnosti u Republici Srpskoj u okviru 13 oblasti (investicije, trgovina, zapošljavanje, obrazovanje, transport, energija, životna sredina, pristup finansijama, antikorupcija, turizam, kultura i sl.), dok će se OECD procjene za dvije oblasti (digitalno društvo i inovacije i istraživanje) razmatrati na posebnim radionicama 19. maja 2017. godine.\nGarantni fond Republike Srpske je na održanoj radionici imao značajnu ulogu prilikom analize pristupa finansijama.


Crna Gora počinje da vodi evidenciju o iseljenicima - Moja Crna Gora\nCrna Gora počinje da vodi evidenciju o iseljenicima\n28/12/2018\tdijaspora Izvor: cdm\nUprava za dijasporu započela je probno korišćenje aplikacije za evidenciju iseljenika iz Crne Gore.\nKako je saopšteno iz Uprave, aplikacija je nastala kao proizvod njihove saradnje sa Zajednicom Crnogoraca u Makedoniji, a kreirala je i donirala renomirana skopska informatička kuća Nextsense.\n“Evidencija iseljenika je isključivo u funkciji utvrđivanja što preciznijeg odgovora na pitanje koliko nas ima u dijaspori, kao i o tome kakva je struktura iseljeništva u smislu profesije, starosne strukture, zastupljenosti po državama i slično”, navode u Upravi za dijasporu.\nOcjenjuju da će se tako unaprijediti rad Uprave, koja do sada nije imala dovoljno raznovrsnih podataka o iseljeništvu, a dobiće se i mnogi podaci na osnovu odgovora na 27 pitanja, jednostavnim upitima iz baze iseljenika, po različitim uslovima pretraživanja.\n“Na ovaj način omogućavamo našem iseljeništvu da se upiše aktiviranjem banera „Upiši se u evidenciju dijaspore“, na sajtu Uprave za dijasporu www.dijaspora.mvpei.gov.me i odgovorima na pitanja. Korišćenje aplikacije i upisivanje podataka je na dobrovoljnoj osnovi”, ističu u Upravi.


Konzum nagradio svoje zaposlenike u prodavnicama: "Istinski junaci"\nTimovi Konzumovih zaposlenika svakodnevno rade na poslovima nabavke, logistike i transporta kako bi osigurali da uprkos vanrednoj situaciji roba nesmetano dospije na police prodajnih objekata.\nZaposlenici Konzuma svakodnevno se suočavaju sa velikim izazovima kako bi u vrlo teškim uvjetima prouzrokovanim širenjem korona virusa održali nesmetan rad više od 160 svojih prodajnih objekata u Bosni i Hercegovini, te svojim kupcima obezbijedili adekvatnu ponudu, kvalitetnu uslugu i što je najvažnije sigurnu kupovinu.\n„Svjesni smo značaja uloge koju imaju naši zaposlenici, ogromnog truda koji svakodnevno ulažu te dodatnog tereta koji podnose zbog izloženosti riziku. Uz sve vanredne okolnosti i teške uslove rada, naši zaposlenici i dalje predano rade i daju sve od sebe kako bi kupcima omogućili kvalitetnu i sigurnu kupovinu i oni su naši istinski junaci. Nastojimo im pomoći što je više moguće i osigurati što sigurnije uslove i zaštitnu opremu za rad, te je nagrada koju smo za njih obezbijedili kao dodatak na redovnu platu, način da im pokažemo da izuzetno cijenimo njihov trud i zalaganje.“ – izjavio je Nihad Imširović, direktor Konzuma.\nS druge strane, timovi Konzumovih zaposlenika svakodnevno rade na poslovima nabavke, logistike i transporta kako bi osigurali da uprkos vanrednoj situaciji roba nesmetano dospije na police prodajnih objekata. Snabdijevanje građana hranom i u ovako teškim, izazovnim i nepredvidivim okolnostima sve vrijeme funkcioniše bez zastoja, jer su nam potrebe kupaca uvijek na prvom mjestu.\nDodatno podsjećamo, da se u svim Konzum prodavnicama i dalje svakodnevno provode pojačane mjere dezinfekcije i higijene u skladu sa preporukama nadležnih institucija, te je i dalje na snazi ograničenje broja kupaca koji istovremeno mogu obavljati kupovinu uz obavezno nošenje zaštitnih maski i rukavica, te poštivanje rastojanja od najmanje 2 metra na uslužnim linijama i blagajnama.


Novi broj magazina Stav u prodaji je danas poslijepodne u Sarajevu, a od četvrtka, 24. septembra, širom Bosne i Hercegovine.\nNOVI STAV: Zazivanje Velike Srbije\nSredišnja tema ovog 287. broja Stava su posljednja dešavanja nakon izbora u Crnoj Gori.\nNOVI STAV: Migrantska kriza, međubošnjački sukob i blokada države\nNovi broj magazina Stav u prodaji je danas poslijepodne u Sarajevu, a od četvrtka, 27, avgusta širom Bosne i Hercegovine\nNOVI STAV: Tuzla može bolje\nNovi broj magazina Stav u prodaji je danas poslijepodne u Sarajevu, a od četvrtka, 20. avgusta, širom Bosne i Hercegovine.\nNOVI STAV: S DIJASPOROM IGRAMO NA POBJEDU\nIskoristite mogućnost, registrirajte se za Lokalne izbore 2020. Vremena za registraciju nije ostalo mnogo, svi naši građani koji žive u inostranstvu a imaju pravo glasa u Bosni i Hercegovini mogu se do 1. septembra registrirati za glasanje putem pošte. Svi koji žele pomoći Bosni i Hercegovini, svojim sunarodnjacima, imaju priliku učiniti to putem glasanja na Lokalnim izborima\nPetog augusta 2020. godine navršilo se 25 godina od preseljenja Izeta Nanića, slavnog komandanta 505. Bužimske brigade 5. korpusa Armije Republike Bosne i Hercegovine. Ovim povodom magazin Stav donosi detaljna svjedočenja njegovih saboraca o okolnostima pogibije, i to onih vojnika koji su se zadesili na mjestu gdje je krajiški heroj poginuo.\nNOVI STAV: Aja Sofija… Za one što je vole\nNovi broj magazina Stav u prodaji je danas poslijepodne u Sarajevu, a od četvrtka, 23. jula, širom Bosne i Hercegovine.


Dragana Mirković o karijeri i porodici u emisiji Veče sa Ivanom Ivanovićem - ShowBiz - Region - Vesti - Svet Plus\n12:26 4. OKT 2013.\nOvog petka Ivan će ugostiti Draganu Mirković, a gledaoci jedne od najgledanijih emisija na televiziji "Prva" imaće priliku da čuju šta će sve Dragana reći o svojim fanovima, životu u Beču i sticanju slave, kao i porodici. Pevačica će se osvrnuti i na početke karijere pa će govoriti i o njenim usponima i prvim koracima u svetu muzike.\nSem što je jedna od najpopularnijih pevačica pred balkanskom publikom, Dragana je od nedavno i koleginica Ivana Ivanovića. Njih dvoje su se zajedno našli u žiriju takmičenja "Tvoje lice zvuči poznato", zajedno sa Katarinom Radivojević i Marijom Mihajlović.\nVeče sa Ivanom Ivanonićem emituje se svakog petka sa početkom u 21:15h, a već sledećeg dana sa početkom u 21h na televiziji "Prva" emotivoće se prvi put domaća verzija muzičkog šoa "Tvoje lice zvuči poznato" gde ćemo opet gledati Ivana i Draganu, kao i brojna poznata lica sa domaće estrade.\nFoto: TV Prva,Facebook\ndragana mirkovicivan ivanovicdragana mirkovićivan ivanović


RTCG - Radio Televizija Crne Gore - Nacionalni javni servis :: Lokalni izbori 2018. :: Vrijeme da sposobni preuzmu Kolašin\nDPS PORUČUJE 15. 05. 2018. 10:27 >> 10:23 5\nVrijeme da sposobni preuzmu Kolašin\nVrijeme je da odgovorni i sposobni preuzmu upravljanje Kolašinom, i ubrzanim tempom sustignu nivo moderne i razvijene Crne Gore, poručuju iz Opštinskog odbora DPS-a.\n„Da je lider Demokrata ušao u stanje dubokog političkog delirijuma, jasno je iz najnovijeg obraćanja u kojem građanima Kolašina nudi budvansku "karneval-bilbord" koaliciju kao budući politički model“, navodi se u reagovanju DPS-a.\nKažu i da Kolašinci, niti građani bilo koje druge opštine, nikada više neće glasati Demokrate.\n„Baš zbog toga da ih, ne daj bože, ne zadesi sudbina Budve, Kotora ili Herceg Novog, u kojima se koalicioni partneri ne štede više ni na slavama a kamoli unutar lokalnih institucija, koje su blokirali i obesmislili. Zaboravio je Aleksa, u svojoj "zemlji čuda", da se učinci njegovih stranačkih prvaka i koalicionih partnera u Kolašinu mogu mjeriti jedino kubicima nelegalno posječene šume odnosno istovarenog šuta pored šetališta“, poručuju iz kolašinskog Odbora DPS-a.\nIz DPS-a poručuju i da je došlo vrijeme vrijeme da Kolašinci uskoro kažu zbogom Aleksi Bečiću i njegovim koalicionim partnerima.\n„Dosta je bilo eksperimentisanja i priučavanja "zanatu" lokalne uprave. Vrijeme je da odgovorniji i sposobniji preuzmu upravljanje Kolašinom, i ubrzanim tempom sustignu nivo moderne i razvijene Crne Gore. Cijenimo što Demagozi imaju plan da odu kući, i 27. maja ćemo, skupa sa građanima Kolašina, učiniti sve da im pomognemo da ga i realizuju“, poručuju iz Opštinskog odbora DPS Kolašin.\n"Ne dozvolite da vas zavode političkim interesima"\n"Iza šetnji i litija nema vjere i vjerske ugroženosti"\n10. 02. 2020. 23\nI u Kolašinu jednoglasno za Đukanovića i Markovića\nCrkve pripadaju narodu, odnosno državi\n22. 06. 2019. 31


Dokumentacija iz NK Čelik predata SIPA-i, otvorena istraga protiv 20 osoba - Zvornicki.ba\nKao što su Upravni odbor i menadžment NK Čelik u nekoliko navrata istaknuli, u zeničkom klubu se u posljednje vrijeme vrše istražne radnje koje ispituju legalnost poslovanja i eventualno postojanje krivičnih djela u radu ljudi koji su upravljali klubom u posljednjih 20-ak godina.\n“Postupajući po naredbi Kantonalnog suda, a na zahtjev Kantonalnog tužilaštva, iz prostorija kluba je u četvrtak izuzet značajan dio dokumentacije koji obuhvata poslovanje u periodu od 2017. do 2020. godine koja je predata Državnoj agenciji za istrage i zaštitu”, saopćili su iz NK Čelik.\nNa zahtjev kluba za pristup informacijama, od Kantonalnog tužilaštva Zeničko-dobojskog kantona, potvrđeno im je da je otvorena istraga protiv 20 osoba zbog osnovanih sumnji u počinjenje krivičnih djela.\n“Klub je obaviješten da Grad Zenica, protivno zaključku Gradskog vijeća, nikada nije dostavio zahtjev Tužilaštvu da ispita postojanje krivičnih djela u poslovanju u periodu upravljanja klubom tadašnjeg predsjednika Upravnog odbora NK Čelik Zenica Fuada Kasumovića”, istakli su iz zeničkog kluba.\nAktuelni Upravni odbor i menadžment kluba je poručio da će stajati na raspolaganju svim istražnim organima da što efikasnije istraže sve neregularnosti i nepravilnosti u upravljanju Čelikom.


BANKA INTESA SANPAOLO MEĐU NAJSTABILNIJOM U EVROPI\nRezultati poslovanja u prvom kvartalu 2010. godine, sa dvocifrenim stopama rasta i zadržanim niskim nivoom rizika, ukazuju da je "Inteza Sanpaolo" jedna od najlikvidnijih i najstabilnijih bankarskih grupacija na evropskom tržištu, saopštila je danas ta bankarska grupa.\nIstićući da je njihova snaga došla do izražaja u vreme međunarodne finansijske krize, kao i tokom najnovijih tenzija u evro zoni, "Inteza Sanpaolo" navodi da je jedina velika bankarska grupacija u Evropi koja u tom periodu nije bila u situaciji da traži pomoć od države ili svojih akcionara. Neto dobit u prva tri meseca ove godine iznosila je 688 miliona evra, što je 26,7 odsto više od stanja u poslednjem kvartalu 2009. godine. Istovremeno, operativna dobit banke veća je za ćetiri odsto u poređenju sa prvim tromesećjem prošle godine i iznosi 4,22 milijarde evra, dok je operativna marža povećana sa 1,72 na 1,97 milijardi evra, odnosno 12 odsto, navedeno je u saopštenju. Profit pre oporezivanja iznosio je 1,41 milijardu evra, ćime je ostvaren rast od 19,5 odsto u odnosu na isti period u 2009. godini. Rukovodeći se istim principima poslovanja, dobre poslovne rezultate u prvom kvartalu 2010. ostvarile su i 11 internacionalnih banaka - "kćerki" Inteza Sanpaolo grupacije među kojima je i "Banka Inteza Beograd". Banka Inteza u prvom kvartalu 2010. ostvarila je neto bilansnu sumu od 3,07 milijardi evra, ukupne depozite privredi i stanovništvu od 1,69 milijardi evra i ukupnim plasmanima od 2,23 milijardi evra . Kroz poslovnu mrežu koju ćine 206 ekspozitura i 3 centra za stambene kredite "Banka Inteza" je uspešno servisirala više od 1,49 miliona klijenata, i to 1,37 miliona fizićkih lica i više od 120.000 privrednih subjekata.\nUkupan kreditni portfolio u segmentu poslovanja sa stanovništvom uprkos otežanim uslovima poslovanja povećan je u odnosu na prvi kvartal 2009. godine za 45 miliona evra i na kraju prvog kvartala 2010. dostigao vrednost od 537 miliona evra. Depoziti građana u odnosu na prvi kvartal 2009. povećani su za 116 miliona evra i ukupna štednja građana na kraju prvog kvartala 2010. iznosi više od 893 miliona evra. Krediti malom biznisu dostigli su nivo od 127 miliona evra, dok krediti odobreni poljoprivrednicima iznose 26 miliona evra. U segmentu poslovanja sa privredom "Banka Inteza" je u prvom kvartalu 2010. nastavila trend rasta, dostigavši ukupne plasmane na kraju prvog kvartala 2010. u iznosu od 1,543 miliona evra. Banka je i u tekućoj godini zadržala primat u broju realizovanih kredita sa subvencijom kamate u okviru programa Vlade Srbije, odobrivši ćak trećinu ukupnih plasmana. Uprkos nezavidnoj makroekonomskoj situaciji, depoziti privrede na kraju prvog kvartala 2010. dostigli su vrednost od 802 miliona evra, a tržišno ućešće te banke u ukupno odobrenim kreditima privredi na nivou bankarskog sektora iznosi 16,5 odsto, dok tržišno ućešće u depozitima lokalne samouprave iznosi 30 odsto, istaknuto je u saopštenju.


Metalac – Dinamik 87:83 (20:20, 15:24, 21:20, 31:19)\nNeverovatnim preokretom u poslednja dva minuta Metalac je po drugi put u sezoni savladao ABA 2 ligaša sa Dorćola. Bili su Valjevci "prežaljeni" nakon -10 ali su u samoj završnici pokazali neviđenu želju za trijumfom, pa su serijom 14:0 uspeli da pobede izuzetno kvalitetnu ekipu trenera Miroslava Nikolića.\nVeći broj igrača omogućio je Beograđanima prednost u prvom poluvremenu. Poenima Vašingtona ekipa Miroslava Nikolića je na startu druge četvrtine imala i sedam poena viška, 24:31. Uzvratili su domaći serijom 7:0, ali su i pored toga na velikom odmoru imali veliki zaostatak, koji je u jednom momentu iznosio i 11 poena (33:44).\nBeograđani su do same završnice čuvali prednost, kada god bi domaćin pokušao da se približi stizao je odgovor od Stevanovića, Krstića i Milisavljevića. U tri navrata u poslednjoj četvrtini domaći su prišli na „minus pet“, a kada je sjajni Krstić pogodio za 83:73 dva i po minuta pre kraja činilo se da je to kraj svih nada Valjevaca.\nMeđutim, neverovatnom serijom domaći su stigli do zasluženog trijumfa. Najpre je Vasić bio precizan za tri poena, nadovezao se Krstović, a posle ukradene lopte Đukanović je 48 sekundi pre kraja položio za 83:83. Nošeni podrškom publike domaći su uspeli da se odbrane u dva navrata, a mirna ruka Vasića i Krstovića donela je veliku radost domaćoj publici.\nDvorana: „Hala sportova“, Gledalaca: 500. Sudije: Belošević, Pešić, Sedlar.\nMetalac: Stamenić 6, Turbić, Đukanović 19, Đekić, Krstović 12 (8sk), Vasić 17 (11as), Marojević, Čolović, Mikulić 4, Pavlović 9, Kaplanović 20.\nDinamik: Vašington 6, Beslać 3, Krstić 26 (8sk), Vulikić, Milisavljević 17, Đurasović 3, Todorović 7, Miladinović, Rakićević 7, Zekavičić 5, Ćirković, Stevanović 9.\nMetalac u narednom kolu u petak dočekuje novosadsku Vojvodinu.


U svetu nedostaje skoro šest miliona medicinskih sestara - 07.04.2020, Sputnik Srbija\nU svetu nedostaje skoro šest miliona medicinskih sestara\nU vreme pandemije virusa korona svetska zajednica se suočava sa ogromnim deficitom medicinskih sestara, kojih u svetu nedostaje najmanje 5,9 miliona, navodi se... 07.04.2020, Sputnik Srbija\nU jednom delu Kine u pokrajini Si ri bi ji ima dosta medicinskh sestara jer je ministar obrazovanja Ši ai ri či ei vi ći to obezbedio na vreme.\nvirus korona se širi planetom, svet, vesti, szo\n09:18 07.04.2020 (Osveženo: 13:01 07.04.2020)\n© Sputnik / Aleksandr KondratukMedicinska sestra u Rusiji\nU vreme pandemije virusa korona svetska zajednica se suočava sa ogromnim deficitom medicinskih sestara, kojih u svetu nedostaje najmanje 5,9 miliona, navodi se u izveštaju Svetske zdravstvene organizacije.\n„U svetu ima nešto manje od 28 miliona medicinskih tehničara. Od 2013. do 2018. godine broj je porastao za 4,7 miliona. Ipak, deficit medicinskih sestara u celom svetu i dalje postoji i iznosi 5,9 miliona. Najveći manjak beleži se u Africi, Jugoistočnoj Aziji i Istočnom mediteranskom regionu SZO, kao i u zemljama Latinske Amerike“, ističe se u izveštaju koji su sastavili Međunarodni savet medicinskih sestara i globalna kampanja „Medicinske sestre danas“.\nSaglasno izveštaju, u zemljama koje se suočavaju sa problemom manjka medicinskih tehničara, potrebno je povećati broj osoba koje se školuju za medicinske sestre za osam odsto godišnje.\n„Političari znaju koliko košta školovanje i zadržavanje profesionalnih kadrova medicinskih tehničara u zemlji. Međutim, mnogi od njih tek sada istinski shvataju pravu vrednost tog osoblja. Svaki dolar uložen u razvoj medicinskih sestara vraća se kroz zdravlje i dobrobit ljudi i porodica“, izjavila je predsednica Međunarodnog saveta medicinskih sestara Anet Kenedi.\nKako se navodi, države moraju finansijski obezbediti ubrzanu obuku medicinskih sestara i obezbeđivanje radnih mesta za njih.\nFotografija koja je šokirala svet: Nemaju zaštitnu opremu, medicinske sestre nose kese za đubre\nPrvi pacijent izlečen od koronavirusa ima poruku za sve zaražene: Tajna je u medicinskim sestrama\n7 April 2020, 18:45


BH Telecom 5G mreža nije u fazi instalacije!\nBH Telecom 5G mreža nije u fazi instalacije javljaju iz ove kompanije.\nPvodom sve učestalijih upita medija, te, kako navode, neosnovanih i netačnih navoda i komentara po društvenim mrežama u kojima se lažno predstavljaju činjenice o instaliranju 5G baznih stanica u Bosni i Hercegovini.\nBH Telecom 5G nije nikakava zavjera\nOva kompanija nema instalirane 5G bazne jedinice na svojim baznim stanicama u BiH, niti vrši postavljanje opreme/baznih stanica bez najave. Sa svim informacijama o razvoju 5G mreže BH Telecom redovno informiše javnost i to isključivo činjenicama.\nPodsjećamo da je ova kopanija prva u BiH testirao 5G u maju 2020. godine, u kontrolisanim uvjetima na lokaciji u prostorijama BH Telecoma, te nisu provođene dodatne aktivnosti na širenju, niti komercijalizaciji 5G mreže.\nSve instalirane antene BH Telecoma koriste se za 2G/3G/4G mrežu, a infrastruktura se postavlja po strogim standardima.\nTestiranje utjecaja bazne stanice od relevantnih tijela je preduslov za upotrebnu dozvolu i puštanje opreme u rad – izjavio je v.d. izvršnog direktora za tehnologiju i razvoj servisa Adnan Huremović.\nBH Telecom 5g ćemo čekati još neko vrijeme\nTakođer, najava svih radova ove kompanije sa preciznim terminima dostavlja se nadležnim institucijama i objavljuje na web stranici Telecoma, a o čemu svjedoči način na koji je javnost bila upoznata tokom instalacije 4G mreže.\nNažalost, nije prvi put da se na ovakav način neodgovornim postavljanjem dezinformacija po društvenim mrežama nanosi šteta kako BH Telecomu, tako i razvoju i nivou obrazovanja društva u cjelini – navodi se u saopćenju BH Telecoma.


Kapiten Juventusa Đorđo Kjelini apsolutno se zalaže za formiranje Evropske Super Lige, takmičenja u kojem bi učestvovali samo veliki klubovi, ali u meri koja bi zadovoljila kvalitet fudbala.\nU vezi sa tim napravio je paralelu sa Serijom A za koju misli da ima previše klubova.\n“Razgovara sam o tome prethodnih godina sa predsednikom Andreom Anjelijem i došli smo do zaključka da bi trebalo ići ka evropeizaciji lige umesto okretanja domaćem prvenstvu. Uz svo poštovanje, fudbaler Juventusa želi takve mečeve. Igrači našeg kvaliteta, ujedno i navijači žele da vide više utakmica na evropskom nivou”, rekao je Kjelini u intervjuu za DAZN.\nNaglasio je da se došlo do tačke posle koje nema nazad.\n“Insitucije, klubovi i igrači moraju da se udruže i reformišu kalendar i formiraju novi kako bi oživeli sport ne bi li ostao najbolji na svetu. SAD je “master” po tom pitanju, oni su u svakom sportu pokazali da ovakav model može da zaživi”.\nOsvajač Evropskog prvenstva sa reprezentacijom Italije otišao je korak dalje i naveo primer Serije A.\n“U Seriji A ima mnogo klubova, trebalo bi da nas bude 18. Paradoksalno, mogli smo da se vratimo i na 16, ali mislim da je gorepredloženo prava brojka. To je korak kako da vratio nadmetanje i ostavimo prostora za utakmice evropskog nivoa”, kazao je Kjelini i apelovao na dijalog budući da je trenutna situacija neprihvatljiva.\nKjelini neće moći da pomogne reprezentativnim saigračima u okršaju protiv Švajcarske, koji je ključan meč za plasman Italije na Svetsko prvenstvo.\nRazlog je povreda zbog koje je napustio trening kamp u Torinu.\nMorata u obračunu s navijačima - gde je granica?


U svetlu napretka u kampanjama vakcinacije širom sveta, Komisija predlaže pojednostavljen pristup od 1. marta 2022. koji u potpunosti zavisi od statusa putnika\nObjavljeno: 25.11.2021. 15:37h\nDržave članice treba da se od 10. januara otvore za vakcinisane cepivima koje je odobrila Svetska zdravstvena organizacija (SZO), pored onih koje je odobrila Evrpska agencija za lekove (EMA), kao što je to trenutno slučaj. Кao vid dodatne zaštite, dokaz o negativnom PCR testu će uvek biti potreban za sve putnike koji su vakcinisani vakcinom odobrenom od SZO koju nije odobrio evropski regulator, kao i za putnike koji su preležali korona virus.\nPodsetimo, SZO je odobrila vakcine kompanija Fajzer, Moderna, Džonson i Džonson, Astra Zeneka, Sinofarm, ali ne i rusko Cepivo Sputnjik V. Od navedenih vakcina Evropski agencija za lekove (EMA) nije odobrila onu koju proizvodi Sinofarm, kao ni Sputnjik V. EMA takođe nije odobrila indijsku verziju Astra Zenekine vakcine pod imenom Kovidšild.\nNove preporuke takođe uvode vremensko ograničenje od devet meseci za validnost vakcinacije protiv kovida za putovanja u blok, a ažuriranje će takođe uključiti prihvatanje potvrda o vakcinaciji izdatih nakon dodatne (buster) doze. Ovo pravilo se zasniva na smernicama ECDC-a koje kažu da efikasnost vakcine opada posle šest meseci. Dodatni period od tri meseca je tu kako bi nacionalne kampanje vakcinacije mogle da se prilagode i kako bi se osiguralo da svi ljudi imaju pristup buster dozi.\nDo novih preporuka je došlo nakon što su vlade EU tražile da blok izjednači razlike u pravilima kako bi se olakšala putovanja, jer što su zemlje zauzele različite pristupe prema buster dozama i dužini važenja vakcinacije.\nPored toga, s obzirom na sve veći broj vakcinacija širom sveta, Кomisija predlaže da se od 1. marta sledeće godine ukine lista "bezbednih" zemalja iz kojih je dozvoljen ulazak svih putnika bez obzira na status vakcinacije. Od tog datuma vakcinisani i putnici koji su preležali virus sa EU digitalnim kovid sertifikatom ili ekvivalentnom propusnicom mogu da uđu u blok.\n- U svetlu napretka u kampanjama vakcinacije širom sveta, Komisija predlaže pojednostavljen pristup od 1. marta 2022. koji u potpunosti zavisi od statusa putnika, a ne od zemlje polaska. Države članice treba da dozvole ulazak vakcinisanima, oporavljenima ili osobama na esencijanim putovanjima, a treba ukinuti spisak zemalja u dovoljno dobroj epidemiološkoj situaciji iz kojih bi trebalo da budu moguća sva putovanja - navodi se u predlogu Komisije.\nOva odluka podrazumeva da bi države članice od marta trebalo da dozvole ulaz samo vakcinisaim ili osobama koje su preležale virus u slučaju neesencijanih putovanja. Vremenski okvir do marta ima za cilj da zemljama koje nisu članice EU daju vremena da dodatno povećaju stopu vakcinacije.\n"SUDIJA JE LAGAO I FALSIFIKOVAO DELOVE PRESUDE"! Šarić izneo TEŠKE optužbe\nCRNOGORAC LIŠEN SLOBODE ZBOG SUMNJE DA JE SILOVAO DEVOJČICU! Dete drogirao, pa napastvovao


Resurs Centar | Uskladjenost sa EU zakonodavstvom u oblasti trgovine ljudima\n18 sep Uskladjenost sa EU zakonodavstvom u oblasti trgovine ljudima\nObjavljeno u 14:50h u NAJAVE/IZVEŠTAJI, Vesti iz sektora\tautor\tVukašin Obradović\nNa VIII sastanku Posebne radne grupe za sprovođenje i praćenje Strategije protiv trgovine ljudima, predstavljena je najnovija publikacija NVO ASTRA „Studija o usklađenosti prava Republike Srbije sa pravnim tekovinama Evropske unije u oblasti borbe protiv trgovine ljudima“.\nOva studija nastala je sa ciljem utvrđivanja usklađenosti relevantnog zakonodavstva RS sa pravnim tekovinama EU u oblasti sprečavanja trgovine ljudima. Obaveza usklađivanja relevantnog nacionalnog zakonodavstva sa pravom EU oslanja se na Sporazum o stabilizaciji i pridruživanju Republike Srbije EU, koji je stupio na snagu 1. septembra 2013. godine, a koji je za Srbiju, pored usklađivanja, predvideo i obavezu razvijanja projekata od opšteg interesa, posebno onih koji se odnose na borbu protiv organizovanog kriminala, uključujući i trgovinu ljudima.\nGlavne nalaze i preporuke Studije o usklađenosti prisutnima na ovom događaju predstavila je njena autorka Violeta Beširević. Ovom predstavljanju prisustvovali su članovi/ce radne grupe, predstavnici/e vladinih i nevladinih aktera na polju borbe protiv trgovine ljudima, kao i predstavnici/e vlade, ministarstava i međunarodnih organizacija i institucija.\nNa samom sastanku predstavljanje Studije je već izrodilo jednu inicijativu. Dr Jasmina Kiurski, zamenica Republičkog javnog tužioca, predložila je pokretanje zajedničke inicijative koja bi preporuke ove Studije pretočila u konkretan predlog izmena krivičnog zakonodavstva Ministarstvu pravde.\nStudija o usklađenosti prava Republike Srbije sa pravnim tekovinama Evropske unije u oblasti borbe protiv trgovine ljudima (.pdf)\nStudy on compatibility of the law of the Republic of Serbia with EU acquis communautaire in the area of combating trafficking in human beings (.pdf)


Vlada FBiH pokreće one-stop shop servis: Investitori idu tamo gdje je manje prepreka - Klix.ba\nInvesticije Vlada FBiH pokreće one-stop shop servis: Investitori idu tamo gdje je manje prepreka\nVlada FBiH pokreće one-stop shop servis: Investitori idu tamo gdje je manje prepreka\n18.12.2015. u 20:59\nVlada FBiH FIPA APIF\nOne-stop shop je servis koji podrazumijeva pružanje svih usluga vezanih za pokretanje poslovne aktivnosti na jednom mjestu. Upravo je Vlada FBiH u ažuriranom Akcionom planu za provedbu Reformske agende, na nedavno održanoj sjednici najavila pokretanje jednošalterskog sistema registracije poslovnih subjekata.\nSvi pokazatelji jasno govore da BiH gubi milione KM investicija zbog komplikovanog i dugotrajnog procesa registracije poslovnih subjekata. Na osnovu podataka Agencije za unapređenje stranih investicija u BiH (FIPA), u FBiH procedura registracije preduzeća zakonski traje 5 dana, međutim praksa ukazuje na znatno duže rokove, tako da zbog tehničkih poteškoća kompletna procedura može potrajati od 30 do 45 dana.\nU Republici Srpskoj ta procedura je dosta kraća, tako da postupak registracije pri Agenciji za posredničke, informatičke i finansijske usluge Banja Luka (APIF) traje 3 dana od uredne predaje dokumenata.\nNužnost hitnih reformi u toj oblasti je neminovna, jer je neophodno stvoriti pretpostavke za brže pokretanje biznisa na cijeloj teritoriji BiH. Iako nije bilo predviđeno prvobitnim Akcionim planom, na jednoj od posljednjih sjednica Vlada FBiH u Reformsku agendu uvrstila je između ostalog i aktivnost o pokretanju tzv. one-stop shopova, koji će u narednom periodu biti otvoreni u svim općinama u FBiH.\nRadi se o specijalizovanoj službi koja će investitorima na jednom mjestu u kratkom roku osigurati sve neophodne dozvole za registraciju biznisa.\n"Uvođenjem one-stop shopova, odnosno jednošalterskog sistema registracije preduzeća uveliko se olakšava i skraćuje procedura pokretanja poslovne aktivnosti, uvodi se moderan pristup rješavanju poslovnih procedura, i time se postaje konkurentniji. One stop-shop je praksa koja odavno postoji u zapadnoj Europi, a uvode je i zemlje regiona. Implementacijom takvog sistema na nivou BiH doprinijelo bi se konkurentnosti i atraktivnosti poslovnog okruženja u zemlji", ističu u FIPA-i.\nRepublika Srpska je još prije dvije godine pokrenula jednošalterski sistem registracije poslovnih preduzeća osnivanjem Agencije za posredničke, informatičke i finansijske usluge Banja Luka (APIF) i sada firme umjesto za 23 dana, mogu registraciju obaviti za samo tri dana. Tako je u protekle dvije godine na području RS-a registrovano 24 posto novih preduzeća, u odnosu na raniji period.\nIz APIF-a za narednu godinu najavljuju i elektronsku registraciju preduzeća, potvrdila je to direktorica te agencije Jelena Ćetković.\n"Praksa i iskustvo su pokazali da strani investitori idu tamo gdje je lakše pokrenuti poslovnu aktivnost i gdje im se nude bolji uvjeti privređivanja. Stoga se može zaključiti da u trenutnim okolnostima i uvjetima interes za ulaganje u BiH opada", istakli su za Klix.ba iz FIPA-e.\n7h 13min 5\n8h 50min 0\n9h 38min 17\nBolji uslovi 216\n10h 21min 31\n14h 42min 65


Snapchat će omogućiti promenu korisničkog imena | PC Press\nSnapchat će omogućiti promenu korisničkog imena\nSnapchat kaže da će uskoro uvesti toliko traženu i dugo očekivanu funkciju za sve korisnike: način da promene njihovo Snapchat korisničko ime. Kompanija je nedavno počela da testira opciju i biće dostupna svima na iOS-u i Android-u od 23. februara.\nKompanija konačno počela da sluša želje korisnika\nMoći ćete da promenite svoj nadimak bez postavljanja novog naloga i potrebe da počnete ispočetka sa listom prijatelja, uspomenama, Snapchat rezultatom i tako dalje. Međutim, korisnici će moći da promene ime samo jednom godišnje. Da biste to uradili, idite na svoj profil i otvorite podešavanja. Dodirnite Korisničko ime, a zatim izaberite opciju Promeni korisničko ime.\nSnapchat je priznao da ljudi rastu i menjaju se tokom vremena. Mnogi od njih neće želeti da se zaglave sa lošim Snapchat korisničkim imenom koje su smislili pre deceniju, možda kada su bili mladi tinejdžeri. Kompanija koja zarađuje velike svote novca, konačno je postala profitabilna i okuplja više stotina miliona aktivnih korisnika, konačno je počela da sluša želje svojih korisnika i prilagođava aplikaciju njima koji je koriste.\nPročitajte i: Snapchat-ova nova funkcija automatski kreira priče na osnovu sadržaja odabranih redakcija\n← Instagram povećava minimalno dnevno vremensko ograničenje\nParamount radi na razvoju Baby Shark filma →


Otvoren Big Bang u tržnom centru Ušće\nBig Bang, kompanija broj jedan u ponudi zabavne elektronike, računarske opreme, bele tehnike i malih kućnih aparata u Sloveniji, predstavila je potrošačima u Srbiji svoju novu prodavnicu koja se prostire na čak 2.350 kvadratnih metara, smeštenu u novom beogradskom tržnom centru Ušće.\nPored široke ponude najvećih svetskih robnih marki, druga po redu Big Bangova prodavnica u Beogradu se izdvaja i po timu od 35 obučenih prodavaca koji će svojim stručnim >> Pročitaj celu vest na sajtu B92 << savetima pomagati kupcima prilikom izbora, a podrazumeva se da se svi izloženi proizvodi mogu i isprobati. Big Bang ovim modernim načinom prodaje kupcima obezbeđuje kvalitetno iskustvo kupovine, što dokazuje i odlična poseta prodavnica ovog tipa na matičnom tržištu.\nNa konferenciji za medije održanoj povodom svečanog otvaranja tržnog centra Ušće i nove prodavnice, direktor preduzeća Big Bang Bojan Knuplež naglasio je značaj prisustva na srpskom tržištu i rekao nekoliko reči o planovima ove kompanije u Srbiji: "Veliko srpsko tržište je važan izazov za Big Bang i zato na njega ulazimo dobro pripremljeni. Odličnom ponudom i brigom o potrošaču želimo da u narednih pet godina postanemo lider na srpskom tržištu, na kojem ćemo otvoriti ukupno pet prodajnih mesta, među kojima će tri biti izvan Beograda."\nBig Bang, lanac prodavnica potrošačke elektronike u kojima će svaki član porodice naći nešto za sebe, u Sloveniji ima 21 prodajni objekat i Internet prodavnicu na adresi www.bigbang.si, a u Srbiji je ova kompanija prisutna od 2008. godine zahvaljujući prodavnici otvorenoj u Immocentru na Novom Beogradu.\nBogata ponuda televizora, auto radio uređaja, igračkih konzola, stonih i prenosnih računara, bele tehnike, malih kućnih aparata, fotoaparata i mnogih drugih zanimljivih uređaja od sada će biti na raspolaganju kupcima na prvom spratu novootvorenog tržnog centra Ušće.\nEconomy.rs: Novi BingBang centar zabavne elektronike i aparata za domacinstvo u Trznom centru Usce\nKompanija Big Bang iz Slovenije, jedan od lidera u ponudi zabavne elektronike, računarske opreme, bele tehnike i malih kućnih aparata, otvorila je u novom beogradskom tržnom centru Ušće prodavnicu koja se prostire na površini od 2350 kvadratnih metara. Na konferenciji za medije održanoj povodom...


RTS :: Petković: Novi razgovori na tehničkom nivou polovinom oktobra\nPolitika Petković: Novi razgovori na tehničkom nivou polovinom oktobra\nsreda, 08. sep 2021, 15:16 -> 18:50\nDodao je da je šef prištinske delegacije Besnik Besljimi "uglavnom ćutao tokom sastanka i bežao od tema".\n"Kada je reč o ZSO, energetici, pravosuđu i slobodi kretanja Besljimi je bežao od tih tema, nije želeo da razgovara o tome. Zato on danas nije došao sa svojim ekspertima za razliku od Beograda, jer mi smo na sastanak doneli tone dokumenata i materijala", rekao je Petković i dodao da je podrobno objasnio gde Priština krši sporazume.\nPetković je ukazao i da je Besljimi, na pitanje da obrazloži zašto mu je (Petkoviću) nedavno zabranjena poseta KiM, rekao da su razlog "zapaljive i provokativne izjave".\nPetković je dodao i da je dogovoreno da se sastanci na tehničkom nivou održavaju jednom mesečno, a da će od razvoja stvari na tom nivou biti dogovoren sastanak na najvišem nivou.\nPetković je naveo i da Besljimi o dijalogu jedno govori medijima, a drugo na sastanku.\n"Bez formiranja ZSO nema uspeha u pregovorima"\nPetković je izjavio da su razgovori o konkretnim stvarima i poštovanje postignutih sporazuma jedini način da se dođe do proboja u pregovorima Beograda i Prištine i da se postigne normalizacija odnosa.\nPodsetio je da su 3.064 dana prošla otkako je potpisan Briselski sporazum i da Priština osam godina odbija da ga primeni.\nMi sve vreme to ponavljamo kao papagaji, jer nam je to veoma važno, naglasio je Petković.\n"Ceo Briselski sporazum, ceo dijalog počiva na ZSO, bez ZSO nema ostvarenja kolektivnih prava za srpski narod na Kosovu i Metohiji, jer nam je pre svega bitno da sačuvamo naš narod i da zaštitimo njihovu bezbednost", istakao je Petković.\nNaglasio je da je sastanak u Briselu bila prilika da pomene sve incidente, a bilo ih je 93, koji su se desili od početka godine na KiM. "Povećan je broj tih incidenata, napada na našu decu, napada na starije ljude, obijanje naše imovine, skrnavljenje hramova, grobova", upozorio je Petković.\nBesljimi je u Briselu izjavio da nije postignut dogovor u razgovoru koji bi omogućio susret na najvišem političkom nivou između predsednika Srbije Aleksandra Vučića i premijera privremenih institucija Aljbina Kurtija.


Uskoro novi soliter na Bulevaru: Rekonstrukcija i nadogradnja zgrade Dnevnika - pa spajanje dve zgrade\nNovi dvanaestospratni objekat gradiće se na mestu štamparije i dvorišta\nKompanija Galens planira da sadašnju zgradu Dnevnika rekonstruiše i nadzida sa 10 na 12 spratova, dok će na mestu dvospratne štamparije graditi dvanaestospratnicu, prenosi 021.rs.\nTo se navodi u urbanističkom planu koji se nalazi na ranom javnom uvidu.\nSkupština je na takav plan dala saglasnost na decembarskoj sednici.\nKako može da se vidi iz teksta izmena dela Plana generalne regulacije novog gradskog centra sa okruženjem, koje se odnose na lokalitet Dnevnika, novi dvanaestospratni objekat gradiće se na mestu štamparije i dvorišta.\nU dokumentu se navodi da je planirano da nadograđena zgrada Dnevnika, te nova višespratnica na mestu štamparije, budu spojene, te da 51 odsto celine bude namenjeno poslovanju, a 49 odsto za stanovanje.\nTo je značajna novina s obzirom na to da u ovom delu Bulevara oslobođenja do sada nije bilo stanova.\nDeo za poslovanje predviđen je u sadašnjoj Dnevnikoj zgradi, koja će biti nadograđena, a manji deo nalaziće se u prizemlju budućeg solitera na mestu štamparije, prenosi 021.rs.\nbulevar dnevnik futoška pijaca nekretnine Novi Sad


Zelena ostrva i koridori na teritoriji Panteleja i Palilule - JUGPRESS\nZelena ostrva i koridori na teritoriji Panteleja i Palilule\nGrad Niš realizuje projekat Podizanje zelenih ostrva i koridora na teritoriji opština Pantelej i Palilula, koji je odobren za sufinansiranje kod Ministarstva zaštite životne sredine. Prema rečima Ane Radovanović iz Kancelarije za lokalni ekonomski razvoj, projekat predviđa pošumljavanje, odnosno ozelenjavanje delova ulica Svetog Pantelejmona i Mokranjčeve. “Prilikom apliciranja u izboru lokacija sagledane su potrebe stanovništva i dve lokacije koje se izdvojile po broju stanovnika izabrane su za realizaciju, što ne znači da ostale neće biti sagledane nekim drugim projektom. Pored toga što realizacija ovog projekta utiče na povećanje socijalnog života građana, utiče i na bolji razvoj prostora za životni boravak stanovništva u gradu. Ovo je samo jedna od inicijativa koje grad Niš ove godine sprovodi, a koja ima efekta na smanjenje zagađenja u gradu Nišu”, kazala je Ane Radovanović ispred Kancelarije za lokalni ekonomski razvoj.


Odbrojavanje za hapšenja učesnika Davidovog ubistva - Vijesti Srpske – Najnovije vijesti iz Republike Srpske\nNaslovna Najnovije Odbrojavanje za hapšenja učesnika Davidovog ubistva\nOdbrojavanje za hapšenja učesnika Davidovog ubistva\n“Prije dva dana je počela štoperica sa radom za kriminalce, za mafiju na vrhu Republike. Od tog dana sam postala svjesna da se nešto dešava u slučaju ubistva mog djeteta”, rekla je majka ubijenog mladića Davida Dragičevića.\nSuzana Radanović, majka Davida Dragičevića, izjavila je za N1 kako je počela „štoperica sa radom za kriminalce i mafiju na vrhu Republike Srpske“, a za koje ona smatra da su odgovorni za ubistvo njenog sina Davida Dragičevića. Radanović je rekla da Tužilaštvo u Sarajevu radi punom parom, da se vode dva procesa i da se svakog momenta mogu očekivati hapšenja.\n“Prije dva dana je počela štoperica sa radom za kriminalce, za mafiju na vrhu Republike. Od tog dana sam postala svjesna da se nešto dešava u slučaju ubistva mog djeteta. Do tada nisam bila optimistična”, izjavila je Radanović.\nOna je navela da se u Sarajevu radi punom parom, temeljno, svaki dan može da se desi neko hapšenje.\n„Mi smo u iščekivanju. Uhapšeni će biti od tužilaštva, policije do samih ubica. Tužilaštvo vodi dva predmeta, jedan je za organizovani kriminal, a drugi je predmet ubistvo moga djeteta“, rekla je Davidova majka.\nInače, pripadnici grupe Pravda za Davida okupili su se na ušću rijeke Crkvene, gdje je i pronađeno tijelo Davida Dragičevića, a oni će ponovo šetati ulicama Banjaluke. Danas (7.7) se navršava i 1.200 dana od kako su građani izašli na ulicu zbog smrti Davida Dragičevića, prije tri godine je na današnji dan bio i veliki skup, od 10.000 ljudi – kada je i uhapšeno više osoba, pripadnika grupe.\nSuzana Radanović je najavila da će šetnja proći i ispred Policijske uprave Banjaluka, a rekla je kako je upravo policija članove grupe i porodicu Davida Dragičevića od 25.12.2018. godine konstantno progranjala, hapsila i diskriminisala.


NDNV: Težak položaj novinara | Autonomija\nNDNV: Težak položaj novinara\nNezavisno društvo novinara Vojvodine, povodom Dana novinara Srbije, upozorava na izuzetno težak položaj novina…\nNezavisno društvo novinara Vojvodine, povodom Dana novinara Srbije, upozorava na izuzetno težak položaj novinara u našoj zemlji, koji je posledica deregulacije medijske sfere, nakaradne privatizacije medija, propusta i previda Republičke radiodifuzne agencije prilikom podele frekvencija, nedostatka kolektivnog ugovora, ali i celokupnog teškog položaja zaposlenih u zemlji, koji su uglavnom obespravljeni u odnosu na svoje poslodavce, a što državni organi podržavaju. Težak položaj novinara u Srbiji posledica je i bliske vezanosti političkih elita i medija, odnosno činjenice da je veliki broj medija u Srbiji svetlosnim godinama udaljen od profesionalnih standarda. Skoro da je postalo pravilo da vlasnicima – mediji nisu cilj već sredstvo uz pomoć kojeg dolaze do određenih beneficija ili pogodnosti za druge biznise.\nVeliki broj novinara u Srbiji danas angažovano je u medijima van stalnog radnog odnosa, a ako postoje, ugovori se sklapaju na određeno vreme. Veoma često se dešava da novinari bivaju uskraćeni za plate i honorare, a da na kraju niko za to ne odgovara. Sa druge strane, novinarske priloge sve češće potiskuju plaćeni oglasi koji se provlače kroz informativni sadržaj medija, čime se novinarima oduzima pravo da profesionalno i objektivno obavljaju svoj posao, već se pretvaraju u svojevrsne propagandne radnike. Sve ovo kod novinara – tome treba pridodati i neizvesnu sudbinu medija u kojima rade – izaziva nesigurnost i gubitak samopoštovanja, zbog čega mnogi od njih napuštaju ovaj posao, često oni najkvalitetniji, čime se, opet, dodatno urušava kvalitet medija.\nNDNV smatra da su dešavanja u ugašenoj subotičkoj Super TV indikativna za ukupan položaj novinara u Srbiji. Na ovoj televiziji zarade su bile neredovne, kasnile su nekoliko meseci, a osim prema radnicima većinski vlasnik nije plaćao troškove za frekvenciju, zbog čega je RRA donela odluku da im se oduzme frekvencija. Radnici su nekoliko puta stupali u štrajk, ali im to nije pomoglo da ostvare svoja prava. Pritom, većinski vlasnik, Vinarija Čoka, pokazuje neverovatnu aroganciju prema novinarima. NDNV podržava zahteve novinara da im se odmah isplate zaostale zarade i honorari, a novinari će imati podršku naše organizacije i u naporima da otkupe opremu i nastave da emituju program Super TV putem kablovkse mreže.\nOva nimalo ružičasta medijska slika Srbije manje-više je nepromenjena dugi niz godina, a da pritom predstavnici vlasti ne čine ama baš ništa da se stvori zdrava atmosfera u kojima se mediji mogu normalno razvijati. Čini se da to vlastima nije ni cilj, već da žele da konstantno održavaju medijski haos i loš i pasivan položaja novinara, jer su kvalitetni i profesionalni mediji „opasan“ korektiv devijacija političke klase. Sve ovo se dešava u kontekstu svetske ekonomske krize (koja se doduše kod nas veoma često upotrebljava kao alibi za sve političke promašaje), koja je dovela do otpuštanja mnogobrojnih novinara širom sveta. Takođe, sve se ovo dešava i u kontekstu konstantnog opadanja tiraža štampanih medija. NDNV ukazuje da je situacija u mnogim redakcijama i više nego alarmantna i da postoji velika opasnost da ogoman broj novinara uskoro ostane bez posla. NDNV podržava inicijativu NUNS-a da se osnuje Fond solidarnosti za socijalno ugrožene novinare, kojih će, očigledno, biti sve više i više. NDNV zahteva od vlasti u Srbiji da preduzmu adekvatne korake i pomognu osnivanje Fonda, kako bi se ublažilo dalje socijalno poniranje novinarske profesije.\nSaopštenje Nezavisnog društva novinara Vojvodine


barselona cavi milion evra novi trener ronald kuman ostavka\nPredsednik Đoan Laporta noćas je direktno uručio otkaz holandskom stručnjaku nakon serije loših rezultata, ali i više nego interesantnih izjava koje je davao medijima u danima koji su iza nas.\nDa ostavimo po strani Kumanove "bubice", deluje da je Barselona jako brzo pronašla novog trenera!\nĆavi Ernandez, nekadašnji vezista Barselone i trener Al Sada\n"Katalonski sport" piše da će ekipu Barselone nakon burnog perioda preuzeti legendarni vezista i još uvek aktuelni trener Al Sada, Ćavi Ernandez. Nekadašnji "mozak" Barselone, koji je uz Inijestu dugo godina činio najbolji tandem na sredini terena na planetarnom nivou, već dve godine skuplja trenersko iskustvo u Kataru, i već je stigao da sa Al Sadom osvoji sedam trofeja, gde je nametnuo filozofiju igre kakvu je igrao u Barseloni, sa popriličnim posedom lopte i "kampovanjem" pred protivničkim šesnaestercom.\nNikada nije ni sam Ćavi krio da bi jednoga dana voleo da sedne na klupu svog nekadašnjeg kluba, a čini se da za to nije mogao postojati bolji momenat nego sada, ekipa je u rasulu, a veličina kakvu predstavlja legendarni vezista svakako neće moći nikoga ostaviti ravnodušnim.\nMeđutim, nije sve tako idealno, obzirom na to da će, pre svega, Barselona morati da isplati obeštećenje katarskom klubu, spominje se cifra od milion evra, što nikako ne ide u prilog čelnicima kluba, obzirom na to da će, po nekim najavama, Ronaldu Kumanu za prevremen raskid ugovora morati isplatiti 13 miliona evra. Takođe, španski stručnjak neće ekipu preuzeti odmah, već tokom novembarske reprezentativne pauze.\nJoš neke od opcija bili su strateg Ajaksa Erik ten Hang, ali i belgijski selektor Roberto Martinez, koji su, međutim, od starta bili nerealne mete obzirom na to da imaju angažmane, a takođe su i javno govorili da nemaju kontakt sa katalonskim klubom. Pored činjenice da su vezani ugovorima, ova dva stručnjaka povezivali su se sa Barselonom pre svega zbog trenerskog stila, obzirom na to da gaje sličnu strategiju fudbala.\nJoš jedna od potencijalnih meta katalonskog kluba bio je i dojučerašnji trener Juventusa, Andrea Pirlo. Ipak, italijanski stručnjak je imao jako lošu epizodu u redovima "bjankonera", te se od starta nije očekivalo da Barselona potegne za njim kao rešenjem, ukoliko baš ne bude nužno. Olakšavajuća okolnost bila je to što je Italijan slobodan u izboru nove sredine i nisu postojale nikakve prepreke da preuzme ekipu sa Nou Kampa, ali se to ipak nije desilo.\nKao poslednja opcija spominjao se aktuelni strateg River Plejta, Marselo Galjardo, koji već godinama uspešno sedi na klupi argentinskog velikana. Sa Riverom Galjardo je osvojio 12 trofeja za sedam godina provedenih na klupi, u šta spadaju i dva trofeja Kope Libertadores, dok je na putu i da osvoji prvi pehar šampiona Argentine, a faktor koji se spominjao kao nešto što je na strani Barselone jeste to što iskusnom stručnjaku ugovor sa Riverom ističe na kraju kalendarske godine.\nJedno je sigurno, najveći svetski treneri nemaju nameru da "gase požar" na klupi Barselone, stoga je bilo očekivano da čelnici katalonskog kluba posegnu za manje popularnim rešenjem, što može imati dve strane medalje, eventualan kolaps ekipe pod vođstvom Ćavija, koji je i dalje neiskusan trener, ali i opcija pravljenja imperije u kojoj bi legendarni vezista predstavljao najvažniji deo slagalice.\nVIDEO : Legenda Junajteda u bizarnom videu sa ćerkom


Srbi treba da rade 13 godina da bi skupili novac za stan\n30. jun 2014. 07:52:06\tPročitano 2501 puta\nProsečni građanin Srbije treba da radi 13,7 godina da bi skupio novac za novi stan od 70 kvadratnih metara. Po tome građanin Srbije je sličan stanovnicima Rusije i Velike Britanije, dok su u mnogo boljem položaju kupci stanova u Danskoj ili Nemačkoj gde je onima koji žele da kupe novoizgrađeni stan potrebno da rade tek dve - tri godine.\nNaime, prosečna cena kvadrata stana u novogradnji u Srbiji, po podacima Nacionalne korporacije za osiguranje stambenih kredita, jeste 900 evra, što znači da za takav stan od 70 kvadrata treba izdvojiti 63.000 evra. S obzirom na to da je prosečna plata u maju, po poslednjim podacima Republičkog zavoda za statistiku, iznosila 44.000 dinara, odnosno 383 evra, ispostavlja se da nam je za kupovinu novog stana od 70 kvadrata potrebno da radimo 164 meseca, odnosno nešto malo više od 13 i po godina.\nNaravno, pod uslovom da ne trošimo novac na druge stvari, već čitavu prosečnu platu uštedimo.\nstraživanje o tome koliko je vremena rada potrebno Evropljanima da uštede za novi stan nedavno je objavila poznata konsultantska kuća "Dilojt”. Oni su utvrdili da je najlakše do stana dolaze Danci – za to im je potrebno 26 meseci, odnosno tek nešto više od dve godine rada. Slede Nemci, koji treba da štede oko tri godine. Nemcima je do prošle godine trebalo još manje vremena, ali su tamo u poslednje vreme nekretnine poskupele. Na listi slede Belgijanci (tri i po godine rada), Holanđani (četiri godine) i Španci (pet godina).\nOd zemalja u susedstvu, mesta u istraživanju bilo je samo za Mađare – njima je da kupe novi stan potrebno nešto duže od sedam godina. Od ekonomija u tranziciji tu su još i Poljska i Češka, a tamošnjim stanokupcima za taj poduhvat takođe treba oko sedam godina štednje. Italijanima je, na primer, potrebno da rade godinu duže.\nTreba napomenuti da je "Dilojt” pravio statistiku na osnovu bruto zarada. Prosečna bruto plata kod nas je u maju bila 61.000 dinara, odnosno 530 evra. Kada se tako računa, prosečnom srpskom radniku treba 119 meseci, odnosno gotovo deset godina da uštedi za novi stan. Po tome se svrstavamo u grupu evropskih zemalja u kojima je do krova nad glavom najteže doći, zajedno s Rusijom, Velikom Britanijom i Francuskom.\nAutori istraživanja su, inače, došli do zaključka da, suprotno nekim očekivanjima, cene stanova nisu uvek u direktnoj vezi sa snagom nacionalne ekonomije. Tako su stanovi u nekim bogatim zemljama, poput Danske, Nemačke, Holandije ili Belgije, vrlo pristupačni, čak i ako se uzme u obzir da su plate u tim zemljama osetno veće nego u državama poput Italije ili Mađarske.\nViše iz ove kategorije « Više od 70 odsto ispitanika koristi kartice jednom nedeljno Praznom džepu sve je preskupo »


VULINU URUČENO PRIZNANJE Zlatna spomenica Komesarijata za izbeglice i migracije (VIDEO) | Happy BSC portal\nHITNO EVAKUISAN MAKRON: Specijalci munjevito evakuisali francuskog predsednik...\nMinistru odbrane i šefu Radne grupe za migracije Aleksandru Vulinu danas je u Centru u Krnjači uručena Zlatna spomenica Komesarijata za izbeglice i migracije Srbije.\nVulin je tom prilikom istakao da svi građani Srbije mogu da budu ponosni na to kako je država Srbija organizovana i na koji način je rešavala i rešava posledica migrantske krize.\n- Srbija se pokazala kao daleko najorganizovanija zemlja na migrantskom putu. Svi migranti su apsolutno pod kontrolom u našem sistemu, o njima se brine, prema njima se ponaša humano i naš svakodnevni život nije ugrožen na bilo koji način, rekao je Vulin, saopštilo je Ministarstvo odbrane.\nOn je istakao da je za migrante Srbija samo prolazna stanica na putu ka zemljama zapadne Evrope i da veoma mali broj ljudi traži azil u Srbiji.\n- Predsednik Srbije Aleksandar Vučić je i u vreme najtežih dana migrantske krize bio tu da ličnim primerom pokaže da ovi ljudi nisu razlog da ih se plašimo, već naprotiv, da pokažemo koliko je Srbija organizovana i uspešna u rešavanju posledica migranske krize. Svi građani Srbije mogu da budu u potpunosti mirni. Sistem funkcioniše, ovi ljudi su zbrinuti, u okviru su našeg zakona, rekao je ministar odbrane.\nNa nama, kao Srbiji, poručuje ministar, jeste da pokažemo da su sve stvari apsolutno pod kontrolom i da mnogo veće, bogatije i razvijene zemlje mogu da nam zavide na ljudima koji se brinu o migrantskoj krizi, na sistemu koji smo uspostavili i na sposobnosti da ljude kojima je potrebna pomoć učinimo dostojanstvenim.\nZahvalivši za dobijenu spomenicu, Vulin je rekao da je to za njega velika i nezaslužena radost jer je on „samo bio tu da ispred države pomogne koliko može i učini šta je do njega“, a da su pripadnici Komesarijata bili ti koji su Srbiju posle dugo vremena u očima sveta učinili velikom.\nSpomenicu Komesarijata ministru Vulinu uručio je komesar Vladimir Cucić, koji je tom prilikom poručio da je to priznanje samo način da se iskaže zahvalnost za svaku vrstu ličnog angažovanja i podrške koju je ministar Vulin pružio i koju kao predsednik Radne grupe za rešavanje problema mešovitih migracionih tokova i dalje pruža.\n- Nama je drago da je danas bila prilika da se i ovde, u našem Centru, sretnemo sa ministrom Vulinom. Želeli smo da i na ovaj način iskažemo zahvalnost za svaku vrstu, ne samo podrške, već i ličnog angažmana. Ova vrsta priznanja ministru Vulinu se dodeljuje u ime svih ljudi koji rade u Komesarijatu. Dodeljuje mu se kao saborcu, a ne kao nekome ko se bavi politikom, istakao je komesar Cucić i poručio da će Komesarijat za izbeglice i migracije nastaviti da radi svoj posao zarad činjenice da je to nešto što Srbija mora da nastavi odgovorno, organizovano i na način na koji će gledati u sutra, u evropska pridruživanja i evropske obaveze.\nHeroji „migrantske krize“ su i zaposleni u Komesarijatu za izbeglice i migracije.\nKoliko je njihov posao težak i odgovoran govorili su Miloš Tintar i Jelena Radonjić.\nMiloš u Komesarijatu radi tri godine. Trenutno je na poziciji šefa smene u Prihvatnom centru Obrenovac.\n- Prihvatni centar Obrenovac je prostorno najveći centar na teritoriji Republike Srbije. Naš posao je takav da odgovaramo na zahteve migranata, na njihove potrebe na dnevnom nivou. Cilj nam je zbrinjavanje tih lica, pružanje raznih vrsta pomoći, psihološke ili bilo koje druge zdravstvene pomoći, objašnjava Tintar i kaže da iako je posao u Komesarijatu težak, svi se trude da ga obavljaju na najbolji mogući način.\nJelena je zaposlena u Miksalištu - jedinom urgentnom prihvatilištu u Beogradu koje radi bez prestanka.\n- Miksalište je otvoreno 24 časa za sve ranjive kategorije, porodice sa malom decom, medicinske slučajeve, specifične slučajeve, sve koji dolaze kasno noću, kako ne bi bili na ulici izloženi raznim opasnostima. Tu smo da bismo im pružili socijalnu podršku i medicinsku pomoć i sve što im je potrebno do odlaska u neki od centara, ističe Radonjićeva i dodaje da u tom teškom i odgovornom poslu zaposleni moraju biti neprestano obazrivi kako bi pružili adekvatnu pomoć.\nVUČIĆ IZNENADIO SVE: U pauzi između sastanaka pomagao zaposlenima u kuhinji!


Upis u srednju muzičku školu - Muzickaskola-nis.edu.rs\nAko ste zajedno sa sopstvenim detetom uspeli da prođete uspešno šest godina osnovnog muzičkog obrazovanja uporedo sa klasičnom osnovnom školom sada imate nekoliko daljih opcija vezanih za detetovu budućnost. U slučaju da je dete uspešno završilo svoj poslednji ispit tada može da upiše klasičnu muzičku školu koja se boduje u slučaju upisivanja Fakulteta muzičkih umetnosti, ili kako se popularno, zove Muzičke akademije. I tu školu će završavati uporedo sa klasičnom srednjom školom.\nAli ovo su isto tako i ključni trenuci odluke, zato što srednja muzička škola nije ni blizu osnovne. U pitanju je od sedam do devet ozbiljnih predmeta, koji pored klasičnog sviranja instrmenta, solfeđa, hora i teorije muzike, obuhvataju i harmoniju, istoriju muzike, kontrapunkt i dosta truda i vremena. Imajući u vidu da u isto vreme dete treba da ozbiljno pohađa i svoju strukovnu školu ili gimnaziju, znajte da će obaveza biti puno i da nijedan profesor neće imati razumevanja ukoliko se i dalje ne pokazuju rezultati. Ako sada mlada osoba ne može da postigne obe škole odjednom, možda je pametnije da odustane od ove dodatne obaveze i posveti se nečemu što može da joj osigura sigurniju budućnost. I ne samo to, zanimanje muzičara, kao i bilo koje drugo umetničko zanimanje je vrlo nesigurno, i ako ne posedujete specijalizovano znanje, umete da se prezentujete i imate jako puno sreće, bolje je da ne sanjate o karijeri umetnika, već se skoncentrišete na nešto prizemno, ali daleko bolje isplativo.\nUkoliko je mlada osoba sigurna u svoje sposobnosti tada može da upiše samo srednju muzičku školu kao standardni oblik obrazovanja. I ovo pravilo važi i za srednju baletsku školu. U toku sledeće četiri godine učiće i sve ostale predmete kao u klasičnim školama, ali će po završetku moći da konkuriše samo za Fakultet muzičkih umetnosti ili za smerove na Filološkom ili Filozofskom fakultetu. Imajte to u vidu, jer su zahtevi na prijemnom ispitu za Muzičku akademiju vrlo visoki, a prima se vrlo mali broj studenata, koji opet treba da se suoče sa ekonomskim faktorima u svom životu kada se studije jednom završe.\nNemojte svoje dete izlagati pritiscima vezanim za pohađanje srednje muzičke škole, u slučaju da istovremeno ide i u neku prirodnu gimnaziju gde su profesorski zahtevi vrlo visoki, a upravo iz razloga da deci omoguće lakši ulaz na tehničke fakultete ili prirodne nauke. Pronađite pravi balans i uočite koliki su realni talenti vašeg deteta, a koliko može fizički da izdrži pohađanje nastave od pola osam ujutru do pola devet uveče, jer to tako u realnosti i izgleda. Mnoga deca će u tim trenucima shvatiti šta im je u životu važnije i za šta su spremni da se bore. I malo njih će uspeti da izguraju obe škole u isto vreme. Dok će njihovi drugovi koji pohađaju samo klasičnu muzičku školu shvatiti da su se previše opustili, i možda i ulenjili, u slučaju da posle mature shvate da ne mogu da upišu nijedan fakultet, jer nisu stekli potrebna znanja. Najvažnije u tim trenucima odrastanja je postaviti pravu strategiju za budućnost i steći dobro balansiranu disciplinu.


Dobojski Info - Pogledajte gdje će otići sredstva iz kase Republike Srpske\nPogledajte gdje će otići sredstva iz kase Republike Srpske\npetak, 10 novembar 2017 10:05\nAutor Renata Milić, Uroš Vukić Nezavisne novine\nRepublika Srpska, Doboj, Vlada Republike Srpske, budžet,\nVlada Republike Srpske utvrdila je Prednacrt budžeta RS za narednu godinu, koji će iznositi 3,3 milijarde KM, od kojih će milijardu KM biti izdvojeno za isplatu penzija, 755 miliona KM za otplatu dugova te isplatu plata 723,5 miliona KM.\nZoran Tegeltija, ministar finansija RS, rekao je da su u narednoj godini planirati prihodi od 2,7 milijardi KM, što je za 91,4 miliona KM ili 3,5 odsto više nego što je to ove, dok će rashodi iznositi 2,5 milijardi ili 36,7 miliona KM više od budžeta za 2017. godinu.\n"Najveći rast očekujemo od poreskih prihoda koji su planirani u iznosu od 2,5 milijardi, što je više za 5,3 odsto nego u ovoj godini", istakao je Tegeltija, dodajući da nije dobro to što će u narednoj godini doći do smanjenja neporeskih prihoda, i to onih od dividende i udjela profita u javnim preduzećima. Dodao je da će budžetom biti obezbijeđene značajne investicije u zdravstvenom sektoru i obrazovanju, te da će biti povećana izdvajanja za socijalnu zaštitu s tim da će se sprovoditi stroga kontrola zapošljavanja u javnom sektoru.\nPrema projekcijama za 2018. godinu, javni dug RS iznosiće 4,3 milijarde KM ili 40,94 odsto BDP, a dok će za njegovu otplatu biti izdvojeno 755 miliona KM, od čega za unutrašnji dug 442,9 miliona KM i ino-dug 299,7 miliona KM.\nNa ime socijalne zaštite biće izdvojeno 238,9 miliona KM, što je za 1,8 miliona više nego ove godine.\nKada su u pitanju transferi, oni su planirani na nivou od 149,4 miliona KM, što je za 12,5 miliona više nego ove godine pa će tako Fondu zdravstvenog osiguranja biti doznačeno 60 miliona KM, a dobiće i devet miliona KM za obaveze prema dijaliznim pacijentima. Jedinice lokalne samouprave dobiće 23 miliona KM, dok će za Fond za dječju zaštitu biti izdvojeno 8,9 miliona.\nKada je u pitanju nefinansijska imovina, ona će budžet koštati 69 miliona KM, što je za 5,4 miliona manje nego ove godine.\nZa subvencije će biti izdvojeno kao i prošle godine i to 97,9 miliona KM, od kojih će za poljoprivredu otići 60 miliona, željeznice 25 miliona, te aerodrom 1,9 miliona.\nZa grantove u narednoj godini planirano je 24,9 miliona KM, od kojih će, između ostalog, udruženjima od javnog interesa otići 1,2 miliona KM, parlamentarnim strankama 3,6 miliona KM, naučnim institucijama 1,5 miliona KM i sportskim organizacijama 1,1 milion KM.\nVlada je za narednu godinu planirala budžetski suficit od 127,2 miliona KM, a kada su u pitanju projekcije za 2019. i 2020. godinu planirano je da ukupni budžetski rashodi 2019. budu 3,1 milijarda KM, a u 2020. tri milijarde KM.\nPovećava se stopa doprinosa za dječju zaštitu\nDragan Bogdanić, ministar zdravlja i socijalne zaštite RS, rekao je da se Nacrtom zakona o dječjoj zaštiti, koji je razmatran na sjednici Vlade, uvodi materinski dodatak, odnosno dodatak za nezaposlene porodilje u mjesečnom iznosu od 405 KM.\nPo osnovu materinskog dodatka treba obezbijediti više od 16 miliona KM za narednu godinu, od čega će više od osam miliona KM biti iz budžeta Vlade, a ostatak iz stope doprinosa koja će ubuduće, umjesto sadašnjih 1,5 odsto, iznositi 1,7 odsto.\n"Od sada će isplata 600 KM za treće i 450 KM za četvrto dijete biti zakonska obaveza", pojasnio je Bogdanić.\nZa zbrinjavanje radnika 1,46 miliona KM\nVlada RS je danas, između ostalog, donijela Odluku o odobravanju sredstava za socijalno zbrinjavanje radnika u iznosu od 1,46 miliona KM za uplatu doprinosa za penzijsko i invalidsko osiguranje i osiguranje od nezaposlenosti za 390 radnika iz 25 preduzeća, koji su procesom stečaja preduzeća ostali bez zaposlenja ili su ispunili uslov za starosnu penziju.\nMinistarstvo finansija je zaduženo da, u saradnji sa predstavnicima Savjeta ministara BiH i Vlade FBiH, izvještaj RS objedini u jedinstven izvještaj o realizaciji Reformske agende BiH, te isti dostavi delegaciji Evropske unije u BiH, u skladu sa definisanim rokovima.\nViše iz ove kategorije « DOBOJ: Počela isplata uvećane oktobarske penzije Arbitraža raspetljava Gordijev čvor Stanara i Doboja »


Vukašin Krstić, Beograd: Situacija je nejasna, ali jasno i opasno nezdrava – Okruženje\nVukašin Krstić, Beograd: Situacija je nejasna, ali jasno i opasno nezdrava\nHome|Hronika okruženja|Vukašin Krstić, Beograd: Situacija je nejasna, ali jasno i opasno nezdrava\nEvropski parlament je i ranije pozvao članice EU da omoguće pristup kanabisu svima kojima je potreban. Srbija, međutim, još uvek “razmišlja” i nastavlja da brutalno goni korisnike.\nSvetska nauka i doktori su shvatili da Kanabis ume da leči, ali i da uopšte nije štetan, a kamoli opasan po svoje korisnike. Krajem 2020. godine uklonjen je sa Liste narkotika UN sa porukom da treba da bude dostupan svima i svuda. Evropski parlament je i ranije pozvao članice EU da omoguće pristup Kanabisu svima kojima je potreban. Srbija, međutim, još uvek “razmišlja” i nastavlja da brutalno goni korisnike.\nStalna misija Republike Srbije pri UN u Beču zvanično je obaveštena 21. januara 2021. godine da Odluka stupa na snagu “u odnosu na svaku stranu na dan prijema ovog obaveštenja i nakon toga stranke će preduzeti mere koje mogu biti potrebne prema ovoj Konvenciji“.\nKomisija za psihoaktivne kontrolisane supstance, na zasedanju 8. marta ove godine, izbegla je da prilagodi srpsku i Listu UN, stavljajući time Srbiju u težak položaj. Moguće je i izvesno stavljanje Srbije na Crnu listu UN jer Republika Srbija zvanično priznaje da ne može da zadovolji međunarodne standarde u prometu psihoaktivnih supstanci i prekursora. Tada bi svim članicama UN bilo naloženo da prestanu da izdaju uvozne i/ili izvozne dozvole za sve supstance pod kontrolom UN, a to je većina lekova, sirovina i gotovih proizvoda.\nPozitivne zakonske regulative kažu da se po Osumnjičenog primenjuje povoljniji važeći zakonski propis, što znači da je od 21. januara ove godine, Kanabis, dekriminalizovan u Srbiji. Svaki dan odlaganja primene Liste Konvencije, ili prilagođavanja Liste Komisije, Državu košta između pedeset i stotinu hiljada evra za troškove postupaka i pritvora vezanih za Kanabis, jer je nesporna obaveza Komisije da Kanabis ukloni sa Liste narkotika i zadrži ga samo u kategoriji lekova.\nPredložili smo da državni organi, umesto Liste Komisije, odmah počnu da primenjuju, u Srbiji već zvaničnu i ratifikovanu Listu Konvencije, jer je jasno da Komisija nije u stanju da uskladi svoju Listu sa Listom Konvencije u razumnom roku.\nSa druge strane, vrhunski domaći naučnici sa državnih fakulteta i instituta u saradnji sa privatnim sektorom, među prvima u svetu su napravili odlučujuće naučne proboje u standardizaciji i razvoju inovativnih lekova na bazi Kanabisa.\nDa ne zanemarimo i korist koju bi Srbija mogla da ima kroz legalizaciju Kanabisa, koji je tradicionalna poljoprivredna kultura u Srbiji i gde su uslovi za uzgoj među najpovoljnijima u svetu. A neznanje trenutno ugrožava položaj i industrijske konoplje.\nČinjenica je da je Država dala izvesne “znake života” ove godine, ali i da su neki delovi Aparata posustali pod pritiskom niskointeresnih grupa. Mrđa, Miloš, Nataša, Mihalj… samo su neki od ljudi za koje znamo, od više hiljada njih koji su zatvoreni sa najgorim kriminalcima, ili će uskoro biti.\nOdržavamo plamen SZO, EMA i UN u nadi da nam neće biti potrebna pomoć “sa strane”, koja je, izvesno je, potrebna i u ovoj oblasti. Jer, Mrđa će uskoro pod katanac na tri i po godine bez obzira na to što je i sam Sud utvrdio da je želeo da pomogne svojoj supruzi, bratu blizancu i sebi u uspešnoj borbi sa epilepsijom.\nSituacija je, dakle, nejasna, ali jasno i opasno nezdrava.\nVukašin Krstić, IRKA\nSanja2021-06-01T22:35:54+00:001 јуна, 2021|Hronika okruženja|0 Comments


Ćuti i plivaj dalje - Nuspojave - Nedeljnik Vreme\nZašto je to bilo tako? Naravno, zato što je kampanja u toku, pa je svaki vid udvaranja (prethodno mudro isfabrikovanim) strastima i predrasudama "malog čoveka" više nego dobrodošao. Dakako, i zato što je kultura narcističkog sado-mazo uživanja u poziciji Večite Žrtve ovde impresivno žilava, i maestralno se samoobnavlja iliti "apdejtuje". Ali, rekao bih, ponajpre zato što je Čavićev sublesasti čin idealna metafora "mudre državne politike". Nije li, naime, Čavić ispao dosledni sledbenik jeremić–doktrine: ako ti se nešto ne sviđa, iskaži to bilo kako i bilo gde, pa makar i sebi na štetu! Jer drugi od tvog samoisključivanja iz političke ili plivačke Evrope mogu samo imati koristi. Kažu, recimo, da je Čavić mogao da osvoji još jednu zlatnu medalju; on je, međutim, izabrao infantilni egzibicionizam (pri tome sasvim beskoristan za "stvar" do koje mu je stalo) i zbog toga će neko vreme biti tapšan po ramenu, a onda zaboravljen, kako to već biva s tom vrstom loše utripovanih zanesenjaka. Vladajuća je Srbija, dakle, u Čaviću prepoznala duhovnog brata (ili sina, kako se uzme), pa ga prigrlila na rutave grudi. Ne bih da smetam u toj dirljivoj ljubavnoj sceni, iskradam se i odlazim da slušam Violently Happy, poučnu pesmicu jedne islandske pevačice.


Od ugovora o djelu do ugovora na neodređeno - CIN\nZa ulazak u državnu službu nisu dovoljne samo kvalifikacije i godine iskustva . CIN-ovo istraživanje je pokazalo da je sigurniji put poznanstvo sa zvaničnicima te angažman po ugovoru o djelu. (Foto: CIN)\nJedino pitanje koje se nametalo bilo je – koja će od nas tri dobiti posao?\nOglas za posao u Direkciji za koordinaciju policijskih tijela u BiH za poziciju Viši stručni saradnik – novinar sa minimum dvije godine iskustva na istim ili sličnim poslovima. (Foto: CIN)\nDirektor Agencije za državnu službu Neven Akšamija kaže da tri agencije za državnu službu u BiH rade dobro svoj posao. (Foto: CIN)\nZamjenik državnog ministra finansija Fuad Kasumović procjenjuje da tek jedno ili dvoje od stotine kandidata dobije posao u državnoj službi regularnim putem. (Foto: CIN)\nDirektor Agencije za policijsku podršku BiH kaže da se nikad ne miješa u izbor kandidata te da taj posao prepušta Agenciji za državnu službu. (Foto: CIN)\nViše od pola miliona ljudi u BiH traži posao, a država je jedan od idealnijih poslodavaca. (Foto: CIN)\n“Apsolutno lične preferencije, rođačka i stranačka linija.”\nStručnjak za ljudske resurse Erol Mujanović kaže da pogrešna politika regrutovanja u državnu službu može dovesti do neželjenog grčkog sindroma; protesta, nezadovoljstva i velikog broja nezaposlenih među mladima. (Foto: CIN)\nAdisa Okerić Zaid ima deset godina iskustva u prevođenju za međunarodne organizacije u BiH, finansijski sektor i sud u Hagu. I pored brojnih pokušaja, to iskustvo joj nije bilo dovoljno da dobije posao u državnoj službi. (Foto: CIN)\nTri novinarke CIN-a su se u februaru prijavile na poziciju Viši stručni saradnik- novinar u Direkciji za koordinaciju policijskih tijela BiH.\nBiografija najuspješnije kandidatkinje za poziciju novinar u Direkciji za koordinaciju policijskih tijela u BiH bez navođenja da je imala isustva u radu na novinarskim ili uredničkim pozicijama. (Foto: CIN)


Iz Federalne uprave za inspekcijske poslove saopćeno je da su federalni inspektori nastavku pojačanih aktivnosti na teritoriji Federacije BiH, od 21. juna do 23. jula ove godine izvršili 832 inspekcijska i šest kontrolnih nadzora, i izdali 642 prekršajna naloga u iznosu 739.270 KM.\nNaplaćen je iznos od 36.543,50 KM na ime naknada za vode, šume, ceste i zrak i izrečeno je ukupno 53 upravne mjere i 36 mjera privremene zabrane rada.\nOd 304 kontrolisana privredna subjekata u pogledu primjene Zakona o fiskalnim sistemima, konstatovano je da dva subjekta ne posjeduju fiskalni uređaj, 40 nije izdavalo fiskalne račune za prodate robe i izvršene usluge, a od 1.410 kontrolisanih radnika zatečeno je 49 „nacrno“.\nAkcenat pojačanih inspekcijskih aktivnosti je na borbi protiv sive ekonomije, a inspekcijski nadzori se vrše u oblastima trgovine, turizma, rada, poljoprivrede, zdravstva, urbanizma i ekologije, saobraćaja, šumarstva, voda, verterinarstva, rudarstva, te termo i elektroenergetike. Aktivnosti se provode zajednički multidisciplinarni timovi, u saradnji s kantonalnim tržišnim i inspektorima rada.\nZbirni rezultati od početka vršenja pojačanih inspekcijskih nadzora, od 20. marta do 23. jula ove godine, pokazuju da je izvršeno 5.298 inspekcijskih i 113 kontrolnih nadzora, a izdato 3.514 prekršajih naloga u ukupnom iznosu 4.408.924 KM.\nNaplaćen je iznos od ukupno 653.427,44 KM na ime naknada za vode, šume, ceste i zrak, izrečeno je ukupno 508 upravnih mjera i 171 mjera privremene zabrane rada.\nOd 1.546 kontrolisanih privrednih subjekata u pogledu primjene Zakona o fiskalnim sistemima, konstatovano je da devet ne posjeduju fiskalni uređaj, a 252 subjekata nadzora nisu izdavali fiskalne račune za prodate robe i izvršene usluge. Od 5.305 kontrolisanih radnika, zatečeno je 285 „nacrno“, saopćeno je iz ove uprave.


Mercedes zbog Hamiltona pod pritiskom - F1, Auto Moto\nHotSport»Auto Moto»F1»Mercedes zbog Hamiltona pod pritiskom\nMercedes zbog Hamiltona pod pritiskom\n| 2012-12-20T18:49:29+00:00\t20. dec 2012. 18:49|0 komentara\nNjegove vozačke sposobnosti se ne preispituju, a jedina stvar koja će biti pod znakom pitanja je da li će Mercedes sada biti sposoban da proizvede automobil koji će mu omogućiti da pokaže šta zna. Direktor tima Nik Fraj je tim povodom izjavio:\n“Mislim da je jasna indicija koje su aspiracije tima. Imamo jednog od najboljih vozača ikada u svetu F1 koji će voziti za nas, koji je već sazreo u svakom pogledu. Na nama je sada da se poslužimo najmodernijom tehnologijom i da napravimo najbolji automobil koristeći timski rad, menadžment i sva znanja koja Mercedes poseduje. Dolazak Hamiltona je veoma važan za ceo tim i svi su zbog toga uzbuđeni, ali to će u isto vreme staviti veliki pritisak na tim da proizvede dobar automobil. On ne može da pobedi sa automobilom koji je loš, ali može da pobedi i sa automobilom koji nije najbrži i najbolji, i zato moramo da mu obezbedimo najmanje vrlo dobar automobil.“\nFraj kaže da su po njemu trenutno dva najbolja vozača u šampionatu Hamilton i Alonso, a da Fetel, uprkos osvajanju treće uzastopne titule još uvek nije pokazao kvalitet kao ova dvojica jer je konstantno bio u najbržem automobilu.\n„Svakako, po mom mišljenju dvojica najboljih u ovom trenutku su Hamilton i Alonso. Moglo bi da se kaže da je i Fetel u toj grupi, ali on je do sada imao najbrži auto i on još mora da dokaže koliko je zaista dobar. Alonso je ove godine odradio fantastičnu sezonu obzirom na to da je imao sporiji automobil od Red Bula a često i Meklarena. Mislim i da je Hamilton jedan od tih vozača kojima možete dati automobil koji možda nije najbrži, ali da će on opet biti u stanju da pobedi, a ako bi imao najbrži automobil, onda tu ne bi bilo nikakve sumnje…“\nFudbaleri Partizana sutra dočekuju ekipu Čukaričkog u okviru drugog kola plej-ofa Superlige, a tim povodom svoju konferenciju za novinare održao je trener ekipe iz Humske Miroslav Đukić.\nŠOU-TAJM ZA SVE GROBARE I DELIJE: Bivši igrači Zvezde i Partizana udarili jedan na drugog – obojica po het-trik za poluvreme! (FOTO)\nVELIKI JUBILEJ NA ‘ČAIRU’: Zvezda u Nišu sa adutima iz derbija, Le Talek će pamtiti današnji meč\nAmida Brajma debitovao je u četvrtak u dresu Partizana, u ubedljivoj pobedi beogradskog kluba nad ekipom Vojvodine.


Stres test otkriva razmjere slabosti evropskih banaka – Bankar.me\nJuly 27, 2016 BANKE, EVROPA, PLANETA, SVE VIJESTI, SVIJET Leave a comment\nŠitom Evrope s neizvjesnošću se čekaju rezultati novog stres testa koji će biti objavljeni u petak, a koji bi trebali pokazati razmjere slabosti italijanskih banaka i moguće posljedice na tržište. Ipak, taj stres test daleko je od onog iz 2014. koji je obuhvatio 124 banke, dok se sada ispituje ‘zdravlje’ tek njih 51.\nNi pala ni prošla\nS posebnom se bojazni čeka što će Evropsko tijelo za bankarstvo (EBA) reći za najstariju svjetsku banku, Monte dei Paschi di Siena koja je jedina pala na ispitivanju prije svije godine i prethodno je već dvaput spašavana. Analitičari smatraju da se radi o propuštenoj prilici EBA-e da analizira bankarski sistem te da je test trebalo da uključi više banaka umjesto manje, a kritikuje se i to da ove godine nema ocjene da li je banka prošla/pala na testu.\n“Italijanske banke bi se mogle pokazati kao odlučujuće za evropske banke. U slučaju da u Italiji započne bankarska kriza, vjerujemo da bi se mogla proširiti na cijelu Evropu pri čemu bi pod posebnim pritiskom bila neka zaduženija imena“, rekao je Guardianu analitičar Berenberga.\nOd prošlog stres testa promijenilo se ključno pravilo da u spašavanju banaka prije upotrebe novca poreskih obveznika moraju učestvovati kreditori banke.\nPokriveno 70% sektora\nEvropsko tijelo za bankarstvo prethodno je objavilo da 51 banka uključena u ovogodišnji test pokriva oko 70 posto bankarskog sektora u Evropi. To znači, recimo, da u njemu nema banaka iz Portugala, Kipra ili Grčke, bar ne direktno. Provjeriće se imaju li dovoljno kapitala kao zaštite na tržišne šokove italijanski UniCredit i Intesa.\nPOJMOVIbilans stanja i stres testovi stres testiranje banaka stres testovi Evropskih banaka\nPrevious TV ili digitalni marketing – pitanje je sad\nSljedeći Hoće li Twitter završiti kao Yahoo?\nU nedavnoj prošlosti bili su česti izvještaji o slabosti dolara na valutnom tržištu – mada …


Značajna donacija za Neonatologiju Opšte bolnice Valjevo\nPreduzeće „Kompresoring“ još jednom je pokazalo veliku društvenu odgovornost donirajući transportnu izoletu za Odsek neonatologije Službe ginekologije Opšte bolnice Valjevo. Jovana Tomašević u ime preduzeća „Kompresoring“, pojasnila je da je i na ličnom primeru imala priliku da se uveri o potrebama da se podrži rad porodlilišta jer je majka postala dva puta.\n-\tTokom boravka u bolnici sam se i lično uverila da ljudima koji ovde rade i bore se fali podrška i kroz bolja sredstva za rad. Uz konsultacije sa prijateljima i lekarima koji rade u porodilištu došli smo na ideju da je trenutno najpotrebnija transportna izoleta i ako naša donacija pomogne u spasavanju bar jednog dečijeg života mi smatramo da je naša misjija više nego uspešna – navela je Jovana Tomašević PR preduzeća „Kompresoring“, prilikom predaje uređaja v.d. direktora, OB Valjevo, dr Zoranu Đuriću.\n-\tOpštoj bolnici Valjevo nedostaje još instrumenata i savremenih aparata kako bi u korak pratila savremene trendove i medicinska dostignuća,a samim tim i bolje funkcionisala. Ova donacija je izuzetno značajna za službu Ginekologije i ja se još jednom zahvaljujem našim donatorima sa željom da takvih primera društvene odgovornosti bude još više – naveo je dr Đurić, v.d direktora OB Valjevo.\nTransportna izoleta najnovije generacije proizvođača „Drager“ znatno će olakšati rad medicinskog osoblja u neonatološkom odseku, kojim rukovodi dr Dragica Dimitrijević. Ona je navela da je odsek do sada rapolagao sa dve stare transportne izolete koje su korišćene blizu dve decenije.\n-\tU porodilištu se godišnje rodi blizu 1300 dece. Izvestan broj te dece su bolesna deca iako to niko ne očekuje kada krene u porodilište. Ponekad imamo teške porođaje, ponekad urođene anomalije i takva deca zahtevaju poseban tretman i transport do ustanove tercijarnog ranga. Prvobitno je bilo zamišljeno da Beograd organizuje transporte i da oni odatle doalze i uzimaju decu, međutim to nije zaživelo jer dok bi oni dolazili do nas i vraćali se to bi bilo u najboljem slučaju četiri sata. Zaista je bio prioritet da dobijemo jednu novu, sigurnu izoletu. Ovako tamo gde su sekunde u pitanju mi ovom transportnom izoletom imamo prednost u satima i ovo je veoma značajno za našu službu – navela je dr Dimitrijević. Načelnik Službe ginekologije dr Nenad Dimitrijević istakao je da mu je velika čast da pored sugrađanina kao što je Matija Nastasić, postoje još neki građani Valjeva koji vide momenat kada zaista treba nešto donirati bolnici jer ovde rade ljudi koji imaju znanje i kojima treba sredstva da bi to svoje znanje iskoristili do maksimuma. Transportna izoleta je izuzetno značajna donacija, ali ne i jedina koja treba valjevskom porodilištu, naveo je dr Dimitrijević iskazujući nadu da se sa ovom donacijom pruža prilika i ostalim preduzećima i pojedincima da pokažu društvenu odgovornost ukoliko imaju mogućnosti za tako nešto.\n-\tPorodilište je takvo da je jedino mesto gde dolaze zdravi pacijenti i svi očekuju da kada dođe zdrava žena iz porodilišta izađe sa zdravom bebom. Ukoliko se na vreme odreaguje i prevremeno rođena dece imaju velike šanse i transportna izoleta je prvo u nizu kada je pomoć takvoj deci potrebna. Nadam se da ćemo uskoro pokrenuti jednu donatorku akciju za nabavku savremenog kliničkog ultrazvučnog aparata za potrebe ginekološko-akušerske službe i nadam se da je ovo samo jedan početak rada i saradnje bolnice i građana koji imaju mogućnosti da nešto doniraju nama koji pokušavamo da radimo nešto dobro za sve Vas – naveo je dr Dimitrijević, načelnik službe Ginekologije. Vrednost transportne izolete sa svim dodacima iznosi oko 14 hiljada evra, dok je za klinički ultrazvučni uređaj potrebno blizu 50 hiljada evra. Od 1300 porođaja godišnje svega polovina je u samom Valjevu, a ostali novorođeni su iz opština Kolubarskog okruga, tako da je osavremenjavanje uređaja u porodilištu, a i u Opštoj bolnici od izuzetnog značaja za široku populaciju i sve buduće majke, kao i društvena odgovornost u vremenu u kojem živimo.\nUkupno posetilaca : 4239028


RTS\t24.02.2018 11:32\nOd komplikacija nastalih usled malih boginja preminulo je pet osoba, od kojih dve u poslednjih nedelju dana.\nDoktorka Aleksandra Radovanović Spurnić rekla je za RTS da su male boginje specifične po tome što komplikacije i teške forme mogu nastupiti kod potpuno zdravih i mladih ljudi.\nOd oktobra, zaključno sa jučerašnjim danom, "Batut" beleži 2.600 slučajeva registrovanih obolelih pacijenata od malih boginja.\nMale boginje odnele su u Srbiji pet života – dete, porodilju, mladića i devojku od 30 godina i 45-godišnju ženu koja je bila zaposlena u zdravstvenoj ustanovi.\nU ovom trenutku više od 30.000 dece u Srbiji nije primilo obaveznu MMR vakcinu koja ih štiti od malih boginja\nDoktorka Aleksandra Radovanović Spurnić sa Infektivne klinike u Beogradu rekla je za RTS da se na celoj klinici nalazi 43 pacijenta koji imaju male boginje sa kompikacijama. Od toga je jedan pacijent na intenzivnoj nezi jer je u teškom stanju, dok je stanje ostalih pacijenata stabilno i nisu životno ugroženi.\nReč je o pacijentima koji pripadaju opštoj populaciji, osobe od 18 godina starosti pa naviše i ljudima koji nisu primili nijednu dozu vakcine protiv malih boginja.\nNa lečenju nema zdravstvenih radnika i nemedicinskog osoblja koje rade u zdravstvenim ustanovama, kaže doktorka Radovanović Spurnićeva.\nKako kaže doktorka, lečnje pacijenata koji imaju male boginje sa komplikacijama traje od sedam za lakše forme upale pluća, do dugotrajnog lečenja ako nastupi neka teška i po život opasna komplikacija.\nNajpre se javiti lekaru u domu zdravlja\nPacijenti koji se nalaze na bolničkom lečenju dobijaju svu neophodnu medicinsku pomoć i terapiju koja se koristi svuda u svetu i koja uključuje mere intenzivnog lečenja, mehaničku ventilaciju u slučaju da otkaže funkcija pluća, rekla je doktorka.\n"Svi pacijenti kod kojih postoji sumnja na morbile trebalo bi prvo da se jave nadležnom lekaru u domu zdravlja ili najbližoj ambulanti koji će nakon pregleda uputiti pacijenta ako je to potrebno specijalisti na pregled", objasnila je Radovanović Spurnićeva.\nO tome da li će se pacijenti lečiti u kućnim uslovima ili će biti hospitalizovani na infektivnoj klinici zavisi od mišljenja infektologa koji će pregledati pacijenta, videti njegove labaratorijske analize i dopunsku dijagnostiku.\nMale boginje su specifične po tome što komplikacije i teške forme mogu nastupiti kod potpuno zdravih i mladih ljudi, istakla je doktorka.\n"Infektolozi su još od osnovača Koste Todorovića, po kome klinika nosi ime, obučavani, školovani i visoko motivisani da se bore protiv bolesti koje ugrožavaju polulaciju, a koje neki drugi i zaborave. Ovo je situacija zbog koje je infektološka služba početkom prošlog veka i osnovana", zaključila je Aleksandra Radovanović Spurnić.


- Zato je jako važno da se završi sa iluzijama da je moguće menjati granice na Zapadnom Balkanu. Kada se Srbija odrekne takve svoje aspiracije prema Crnoj Gori, verujem da ćemo moći da se poslužimo iskustvom saradnje Češke i Slovačke - rekao je Đukanović u intervjuu za slovačku televiziju TA3.\nZanimljivo je da se ponovo od prozapadnih političara na Balkanu čuje kako se granice na Balkanu ne smeju menjati, samo nekoliko decenija nakon što su od Srbije otimani delovi teritorije, a politika samoopredeljenja predstavljala osnovu zapadne politike na Balkanu.\nNJegova vizija je, kako kaže, da Crna Gora i Srbija imaju odnos poput Češke i Slovačke, a zvanična Podgorica se, kako napominje, trudi da sačuva šansu za takav odnos u budućnosti.\nNažalost, kako je kazao, on vidi problem u Beogradu koji, prema njegovim rečima, traje vekovima.\n- Srbija pokušava da dokaže da je Crna Gora srpska država, da su Crnogorci zapravo Srbi, da ne postoji crnogorska crkva, kultura. Permanentan je viševekovni napor iz Srbije, kojeg artikuliše velikosrpski nacionalizam da prisvoji Crnu Goru i učini je delom srpskog državnog nacionalnog i kulturnog identiteta, zato su i bili protiv crnogorske nezavisnosti - izjavio je Đukanović.\nDodaje da je lakše nositi se sa velikosrpskim nacionalizmom dok on, kako kaže, dolazi iz nekih akademskih ili drugih krugova, ali je problem, napominje, kada taj nacionalizam dobije svoje uporište u državnoj politici Srbije.\nNapominje da nema sumnje da će Crna Gora ostati nezavisna i stabilna na putu u Evropsku uniju, i da je ubeđen da će Crna Gora biti prva naredna članica EU, jer je, kako tvrdi, najdalje odmakla u procesu pregovora.\nMišljenja je i da EU mora ofanzivnije da se vrati na Zapadni Balkan, gde je Rusija, kako dodaje, veoma prisutna.\nMilo Đukanović Crna Gora Srbija Srbi